**ZAKON**

**O IZMJENAMA I DOPUNAMA**

**ZAKONA O INVESTICIONIM FONDOVIMA**

Član 1.

U Zakonu o investicionim fondovima („Službeni glasnik Republike Srpske“, broj 92/06), (u daljem tekstu: Zakon) u članu 2. alineja peta mijenja se i glasi:

„**‘Investicioni fond’** (u daljem tekstu: Fond) je institucija kolektivnog ulaganja, čiji je jedini cilj da prikuplja novčana sredstva i da ih u skladu sa unaprijed određenom investicionom politikom ulaže u različite vrste imovine radi ostvarenja prihoda i smanjenja rizika ulaganja,“.

Alineja trinaesta mijenja se i glasi:

„**‘Povezana lica’** u smislu ovog zakona su pravna i fizička lica koja su međusobno povezana vlasništvom na kapitalu ili upravljanjem kapitalom, sa 20% ili više glasačkih prava ili kapitala ili na drugi način povezana radi postizanja zajedničkih poslovnih ciljeva, tako da poslovanje i rezultati poslovanja jednog lica mogu značajno uticati na poslovanje, odnosno rezultate poslovanja drugog lica.

Povezanim licima smatraju se i:

a) lica koja su međusobno povezana:

1) tako da jedno lice, odnosno lica koja se smatraju povezanim licima u skladu sa ovom alinejom, zajedno, posredno ili neposredno, učestvuju u drugom licu,

2) tako da u oba lica učešće ima isto lice, odnosno lica koja se smatraju povezanim licima u skladu sa ovom alinejom,

3) na način propisan zakonom kojim se uređuje poslovanje privrednih društava i

4) kao članovi upravnog odbora i drugih organa u društvu u kojem obavljaju tu funkciju, odnosno u kojem su zaposleni, i članovi uže porodice tih lica,

b) članovi uže porodice:

1) supružnici, odnosno lica koja žive u vanbračnoj zajednici,

2) potomci i preci u pravoj liniji neograničeno,

3) srodnici do trećeg stepena srodstva u pobočnoj liniji, uključujući i srodstvo po tazbini,

4) usvojilac i usvojenici i potomci usvojenika i

5) staralac i štićenici i potomci štićenika,“.

U alineji četrnaestoj poslije riječi: „društvo za upravljanje“ dodaje se zapeta i riječi: „zaposleni i lica u organima društva“.

U alineji petnaestoj poslije riječi: „akcionar zatvorenog investicionog fonda“ briše se tačka i dodaje riječ: „i“.

Poslije alineje petnaeste dodaje se nova alineja šesnaesta, koja glasi:

„**‘Kvalifikovano učešće’** – direktno ili indirektno učešće u društvu za upravljanje, koje predstavlja 10% ili više udjela u osnovnom kapitalu ili glasačkim pravima, ili koje omogućava ostvarivanje značajnog uticaja na upravljanje društvom za upravljanje.“

Član 2.

U članu 12. tačka a) mijenja se i glasi:

„a) zatvoreni investicioni fond, uključujući i zatvoreni investicioni fond sa javnom ponudom za ulaganje u hartije od vrijednosti koje nisu uvrštene na službeno berzansko tržište i“.

Član 3.

Član 14. mijenja se i glasi:

„(1) U zavisnosti od vrste pretežnog ulaganja, podvrste investicionih fondova mogu biti:

a) akcijski fond, koji ima sredstva uložena pretežno u akcije ili u akcije i udjele akcijskih ciljnih fondova,

b) obveznički fond, koji ima sredstva pretežno uložena u obveznice ili u obveznice i udjele obvezničkih ciljnih fondova ili druge oblike listiranog duga,

v) fond novčanog tržišta, koji ima sredstva pretežno uložena u instrumente tržišta novca, novčane depozite i udjele ciljnog fonda novčanog tržišta, i

g) mješoviti fond, koji ima uložena sredstva u različite vrste hartija od vrijednosti, instrumente tržišta novca, novčane depozite i udjele ciljnog fonda novčanog tržišta.

(2) Pod pretežnim ulaganjem iz stava 1. ovog člana podrazumijeva se da je najmanje 70% sredstava fonda uloženo u određenu vrstu imovine.

(3) Naziv investicionog fonda obavezno sadrži oznaku iz koje je jasno vidljiva njegova podvrsta i nije dozvoljeno da sadržava izraze koji bi investitore mogli dovesti u zabludu.“

Član 4.

Član 18. mijenja se i glasi:

„(1) Na poslovanje društava za upravljanje i investicionih fondova na odgovarajući način se primjenjuju odredbe propisa kojima se uređuje tržište hartija od vrijednosti, osim ako ovim zakonom ili propisom donesenim na osnovu ovog zakona nije utvrđeno drugačije.

(2) Na osnivanje i poslovanje društava za upravljanje i investicionih fondova na odgovarajući način se primjenjuju odredbe zakona kojim se uređuje poslovanje privrednih društava u slučaju kada je to ovim zakonom ili propisom donesenim na osnovu ovog zakona izričito utvrđeno.

(3) Društvo za upravljanje i investicioni fond mogu da vrše statusne promjene po prethodno pribavljenoj dozvoli Komisije.

(4) Na statusne promjene društva za upravljanje shodno se primjenjuju odredbe zakona kojim se uređuje poslovanje privrednih društava.

(5) Komisija donosi akt kojim propisuje postupak i uslove za izdavanje dozvole iz stava 3. ovog člana.“

Član 5.

U članu 20. poslije stava 2. dodaje se novi stav 3. koji glasi:

„(3) Društvu za upravljanje nije dozvoljeno da stekne udio ili druga prava u društvu lica ili drugom pravnom licu na osnovu kojih bi neograničeno odgovaralo za obaveze tog pravnog lica.“

Član 6.

U nazivu člana 22. poslije riječi: „kapital“ dodaju se riječi: „i adekvatnost kapitala“.

U članu 22. u stavu 1. broj: „200.000“ zamjenjuje se brojem: „250.000“.

U stavu 2. riječ: „osnovnog“ briše se.

Član 7.

Poslije člana 22. dodaju se novi čl. 22a. i 22b, koji glase:

„Član 22a.

(1) Fizičko ili pravno lice, samo ili zajedno sa povezanim licima, ne može bez dozvole Komisije steći ili povećati udio u osnovnom kapitalu ili glasačkim pravima u društvu za upravljanje koji je jednak ili veći od 10%, 20%, 33% ili 50%.

(2) Dozvolu za sticanje iz stava 1. ovog člana Komisija izdaje samo ako procijeni da se predloženim promjenama obezbjeđuje odgovorno poslovanje društva za upravljanje i ako ocijeni da to neće uticati na obavljanje funkcije nadzora Komisije.

(3) Dozvola za sticanje iz stava 1. ovog člana važi 12 mjeseci od dana izdavanja, a lice koje je dobilo dozvolu, a nije počelo ili nije dovršilo sticanje do nivoa do kojeg je dobilo dozvolu, dužno je da pribavi novu dozvolu ako namjerava da nastavi sticanje.

(4) Lice koje je dobilo dozvolu za sticanje iz stava 1. ovog člana dužno je da o završetku sticanja obavijesti Komisiju u roku od osam dana od dana zadnjeg sticanja.

(5) Lice koje namjerava da smanji udio u osnovnom kapitalu ili glasačkim pravima u društvu za upravljanje ispod nivoa iz stava 1. ovog člana, za koji je dobilo dozvolu Komisije, dužno je da o tome obavijesti Komisiju u roku koji ne može biti kraći od osam ni duži od 15 dana od dana zaključenja pravnog posla kojim svoj udio u cjelini ili djelimično prenosi na drugo lice.

(6) Akcije, odnosno udjeli društva za upravljanje za koje Komisija nije dala dozvolu za sticanje iz stava 1. ovog člana ne daju pravo glasa.

(7) Komisija nalaže licu da proda akcije, odnosno udjele iz stava 6. ovog člana, u roku koji ne može biti kraći od tri ni duži od šest mjeseci, ako to lice u roku od tri mjeseca od dana sticanja naknadno ne dobije dozvolu za sticanje.

(8) Komisija donosi akt kojim propisuje uslove za izdavanje dozvole za sticanje ili povećanje, te postupak za obavještavanje o smanjenju udjela u osnovnom kapitalu ili glasačkim pravima u društvu za upravljanje, kao i uslove za određivanje kriterijuma podobnosti lica koja namjeravaju da stiču udio u osnovnom kapitalu ili glasačkim pravima u društvu za upravljanje.

Član 22b.

(1) U postupku izdavanja dozvole iz člana 22a. ovog zakona, Komisija procjenjuje podobnost lica koje podnosi zahtjev za izdavanje dozvole za sticanje, na osnovu sljedećih kriterijuma:

a) ugleda tog lica,

b) ugleda i iskustva lica koje će upravljati društvom za upravljanje, u slučaju odobravanja zahtjeva za izdavanje dozvole za sticanje,

v) finansijske situacije tog lica u odnosu na poslove društva za upravljanje u kojem namjerava da stiče udio u osnovnom kapitalu ili glasačkim pravima,

g) mogućih posljedica na sposobnost društva za upravljanje, na postupanje u skladu sa odredbama ovog i drugih zakona, ako to lice stekne udio u osnovnom kapitalu ili glasačkim pravima i

d) postojanja razloga za sumnju da postoji, može doći do rizika ili se povećava rizik prilikom sticanja udjela u osnovnom kapitalu ili glasačkim pravima, od pranja novca ili finansiranja terorizma, u skladu sa zakonom kojim se uređuje sprečavanje pranja novca i finansiranje terorizma.

(2) Kod procjene podobnosti lica na osnovu kriterijuma iz stava 1. tačka g) ovog člana, Komisija procjenjuje organizaciju, procese i sisteme unutar grupacije, čiji bi dio postalo društvo za upravljanje ako to lice stekne udio u osnovnom kapitalu ili glasačkim pravima, kao i njihov uticaj na mogućnost sprovođenja efikasnog nadzora, efikasne razmjene informacija između nadležnih organa i podjele nadležnosti i odgovornosti za nadzor između nadležnih nadzornih organa.

(3) Ukoliko istovremeno odlučuje o dva ili više zahtjeva za izdavanje dozvole za sticanje udjela u osnovnom kapitalu ili glasačkim pravima u društvu za upravljanje, Komisija je dužna sva lica koja su podnijela zahtjev za izdavanje dozvole za sticanje tretirati ravnopravno.

(4) Komisija je dužna riješiti zahtjev za izdavanje dozvole za sticanje najkasnije u roku od tri mjeseca od podnošenja zahtjeva.

(5) Društvo za upravljanje dužno je da najmanje jedanput godišnje obavijesti Komisiju o imenima akcionara koji posjeduju kvalifikovano učešće i visini kvalifikovanog učešća.

(6) Ako procijeni da postoji opasnost od uticaja lica koja su stekla kvalifikovano učešće na pažljivo i bonitetno upravljanje društvom, Komisija je ovlašćena da društvu za upravljanje naloži otklanjanje utvrđenih nedostataka, uključujući i suspenziju prava glasa tim licima.

(7) Komisija je ovlašćena da licu koje je steklo kvalifikovano učešće oduzme dozvolu za sticanje ako:

a) je lice dobilo dozvolu na osnovu neistinitih, netačnih ili podataka koji dovode u zabludu ili na drugi nepropisan način,

b) lice prestane da ispunjava propisane uslove na osnovu kojih je dozvola izdata.

(8) U slučaju iz stava 7. ovog člana, Komisija nalaže licu kojem je oduzeta dozvola za sticanje kvalifikovanog učešća da proda akcije, odnosno udjele društva za upravljanje u roku koji ne može biti kraći od tri ni duži od šest mjeseci, a akcije, odnosno udjeli za koje je Komisija oduzela dozvolu za sticanje u skladu sa ovim članom, ne daju pravo glasa.“

Član 8.

U članu 26. riječi: „uprave ili nadzornog“ zamjenjuju se riječju: „upravnog“, a poslije riječi: „odbora“ dodaje se zapeta i riječi: „izvršni direktori i investicioni menadžeri“.

U tački b) poslije riječi: „hartijama od vrijednosti“ dodaju se riječi: „za vrijeme dok ta mjera traje,“.

U tački v) riječ: „kažnjena“ zamjenjuje se riječima: „pravosnažno osuđena“.

U tački d) riječ: „kažnjena“ zamjenjuje se riječima: „pravosnažno osuđena“.

U tački ž) riječ: „povjerenici“ zamjenjuje se riječju: „funkcioneri“.

Član 9.

Član 27. mijenja se i glasi:

„(1) Društvo za upravljanje obavezno ima upravni odbor.

1. Upravni odbor društva za upravljanje ima najmanje tri člana.
2. Na članove upravnog odbora društva za upravljanje shodno se primjenjuju odredbe zakona kojim se uređuje poslovanje privrednih društava, ako ovim zakonom nije drugačije propisano.
3. Manje od polovine članova upravnog odbora društva za upravljanje mogu biti izvršni direktori.
4. Članovima upravnog odbora koji nisu izvršni direktori nije dozvoljeno da vode poslove društva za upravljanje.
5. Isto lice može biti zaposleno ili biti član upravnog odbora samo u jednom društvu za upravljanje.
6. Funkciju člana upravnog odbora društva za upravljanje ne može obavljati lice koje je povezano sa pravnim licem u kojem društvo za upravljanje ima više od 5% glasačkih prava ili učešća u kapitalu.
7. Komisija izdaje dozvolu za obavljanje funkcije člana upravnog odbora društva za upravljanje.
8. St. 3, 6, 7. i 8. ovog člana shodno se primjenjuju i na izvršne direktore društva za upravljanje, ako oni nisu istovremeno i članovi upravnog odbora.
9. Društvo za upravljanje obavezno ima internu reviziju na koju se primjenjuju odredbe zakona kojim se uređuje poslovanje privrednih društava.“

Član 10.

Poslije člana 27. dodaju se novi čl. 27a, 27b, 27v, 27g, 27d, 27đ, 27e, 27ž, 27z, 27i. i 27j, koji glase:

„Član 27a.

1. Za člana upravnog odbora društva za upravljanje može biti imenovano lice:

a) koje ima odgovarajuće stručno znanje, iskustvo i lična svojstva koja ga čine dostojnim za obavljanje funkcije člana upravnog odbora društva za upravljanje i

b) za koje ne postoje smetnje iz člana 26. ovog zakona.

(2) Minimalni uslovi stručnog znanja i iskustva iz stava 1. tačka a) ovog člana ispunjeni su ako lice ima visoku stručnu spremu i najmanje tri godine iskustva na rukovodećim položajima u društvu za upravljanje, odnosno pet godina iskustva u obavljanju poslova koji se mogu uporediti sa djelatnostima društva za upravljanje.

(3) Smatra se da lice ima lična svojstva koja ga čine dostojnim za obavljanje funkcije člana upravnog odbora ako se, na osnovu njegovog dosadašnjeg ponašanja, može opravdano zaključiti da će pošteno i savjesno obavljati funkciju člana upravnog odbora društva za upravljanje.

(4) Podatke iz stava 1. tačka b) ovog člana Komisija pribavlja od kandidata za člana upravnog odbora ili iz kaznene evidencije.

(5) Komisija donosi akt kojim propisuje uslove za obavljanje funkcije člana upravnog odbora društva za upravljanje, te sadržinu zahtjeva i postupak izdavanja dozvole za obavljanje funkcije člana upravnog odbora društva za upravljanje.

Član 27b.

(1) Pored nadležnosti koje ima upravni odbor u skladu sa zakonom kojim se uređuje poslovanje privrednih društava, upravni odbor društva za upravljanje ima i nadležnosti da:

a) usvaja poslovnu politiku, finansijski plan poslovanja i organizaciju sistema interne kontrole na prijedlog izvršnih direktora,

b) razmatra izvještaj službe interne revizije,

v) razmatra nalaze Komisije, poreskih organa ili drugih nadzornih organa u postupku nadzora nad društvom za upravljanje,

g) provjerava godišnje i druge finansijske izvještaje društva za upravljanje i fondova kojim društvo upravlja i o tome sačinjava izvještaj u pisanoj formi skupštini akcionara društva za upravljanje i fondova kojim društvo upravlja i

d) odlučuje o drugim pitanjima utvrđenim ovim zakonom.

(2) Članovi upravnog odbora društva za upravljanje solidarno odgovaraju društvu za štetu koja je nastala kao posljedica kršenja njihovih dužnosti, osim ako dokažu da su pri ispunjavanju svojih dužnosti u nadzoru nad upravljanjem društvom postupali profesionalno, s pažnjom dobrog stručnjaka.

(3) Član upravnog odbora društva za upravljanje dužan je da bez odgađanja obavijesti Komisiju o:

a) tome da je imenovan, odnosno da mu je prestala funkcija u organima upravljanja ili nadzora drugih pravnih lica i

b) pravnim poslovima, na osnovu kojih je posredno ili neposredno, on ili član njegove uže porodice stekao akcije, odnosno udjele pravnog lica, na osnovu kojih zajedno sa članovima porodice u tom pravnom licu stiče ili povećava kvalifikovano učešće, odnosno da se njihov udio smanjuje ispod granice kvalifikovanog učešća.

Član 27v.

1. Društvo za upravljanje obavezno ima najmanje dva izvršna direktora koji društvo zajednički zastupaju i predstavljaju u pravnom prometu.
2. Izvršni direktor društva za upravljanje može biti ovlašćen da samostalno zastupa društvo za upravljanje za ukupan obim poslova iz djelatnosti društva.
3. Izvršni direktori društva za upravljanje dužni su da obavljaju poslove u društvu s punim radnim vremenom.
4. Najmanje jedan od izvršnih direktora društva za upravljanje dužan je da posjeduje zvanje investicioni menadžer, kao i znanje jednog od jezika koji je u službenoj upotrebi u Bosni i Hercegovini, koje je primjereno za obavljanje dužnosti izvršnog direktora društva za upravljanje.
5. Izvršni direktori dužni su da vode poslove društva za upravljanje u Republici Srpskoj.

Član 27g.

1. Za izvršnog direktora društva za upravljanje može biti imenovano lice:

a) koje ima odgovarajuće stručno znanje, iskustvo i lična svojstva koja ga čine dostojnim obavljanja funkcije izvršnog direktora društva za upravljanje i

b) za koje ne postoje smetnje iz člana 26. ovog zakona.

(2) Minimalni uslovi stručnog znanja i iskustva iz stava 1. tačka a) ovog člana ispunjeni su ako lice ima visoku stručnu spremu i najmanje tri godine iskustva na rukovodećim položajima u društvu za upravljanje, odnosno pet godina iskustva u obavljanju poslova koji se mogu uporediti sa djelatnostima društva za upravljanje.

(3) Smatra se da lice ima lična svojstva koja ga čine dostojnim za obavljanje funkcije izvršnog direktora, ako se na osnovu njegovog dosadašnjeg ponašanja može opravdano zaključiti da će pošteno i savjesno obavljati funkciju izvršnog direktora društva za upravljanje.

(4) Podatke iz stava 1. tačka b) ovog člana Komisija pribavlja od kandidata za izvršnog direktora ili iz kaznene evidencije.

(5) Komisija donosi akt kojim propisuje uslove za obavljanje funkcije izvršnog direktora društva za upravljanje, te sadržinu zahtjeva i postupak izdavanja dozvole za obavljanje funkcije izvršnog direktora društva za upravljanje.

Član 27d.

1. Funkciju izvršnog direktora društva za upravljanje može obavljati lice koje za

obavljanje te funkcije dobije dozvolu Komisije.

1. Uz zahtjev za izdavanje dozvole iz stava 1. ovog člana, kandidat za izvršnog direktora

obavezno prilaže:

a) dokaze o ispunjavanju uslova iz člana 27g. ovog zakona,

b) odluku upravnog odbora društva za upravljanje o imenovanju za izvršnog direktora društva i

v) program vođenja poslova društva za upravljanje.

(3) Kandidat za izvršnog direktora u postupku odlučivanja o izdavanju dozvole dužan je Komisiji predstaviti program vođenja poslova društva za upravljanje.

1. Komisija odbija zahtjev za izdavanje dozvole za obavljanje funkcije izvršnog direktora

društva za upravljanje ako:

a) kandidat ne ispunjava uslove iz člana 27g. ovog zakona ili

b) iz podataka sa kojima raspolaže proizlazi da bi mogao, zbog djelatnosti i poslova koje kandidat za izvršnog direktora društva za upravljanje obavlja, odnosno zbog radnji koje je počinio, ugroziti poslovanje društva za upravljanje u skladu sa pravilima o upravljanju rizicima.

1. Komisija od nadležnih organa može tražiti podatke potrebne za procjenu da kandidat

za izvršnog direktora ispunjava uslove.

1. Upravni odbor društva za upravljanje dužan je obavijestiti Komisiju o tome da je licu

prestala funkcija izvršnog direktora društva za upravljanje u roku od pet radnih dana od prestanka funkcije.

1. U slučaju iz stava 6. ovog člana, Komisija izdaje rješenje kojim se utvrđuje da je

dozvola prestala da važi.

1. St. 1, 2, 4. i 5. ovog člana shodno se primjenjuju na izdavanje dozvole za obavljanje

funkcije člana upravnog odbora društva za upravljanje.

Član 27đ.

1. Izvršni direktori društva za upravljanje dužni su da obezbijede da društvo posluje u skladu sa propisima kojima se uređuje rad investicionih fondova, hartija od vrijednosti i drugim propisima i pravilima struke.
2. Izvršni direktori društva za upravljanje solidarno odgovaraju društvu za štetu koja je nastala kao posljedica kršenja njihovih dužnosti iz stava 1. ovog člana, osim ako dokažu da su pri ispunjavanju svojih dužnosti postupali sa pažnjom dobrog stručnjaka u upravljanju društvom za upravljanje i fondom.

Član 27e.

1. Izvršni direktori društva za upravljanje dužni su da, bez odgađanja, u pisanoj formi, obavijeste upravni odbor društva za upravljanje:

a) ako je ugrožena likvidnost ili adekvatnost kapitala društva,

b) ako su nastupili razlozi za prestanak važenja ili oduzimanje dozvole za poslovanje, odnosno zabrana obavljanja pojedinih poslova društva za upravljanje investicionim fondovima,

v) ako se finansijski položaj društva za upravljanje promijeni tako da društvo ne ispunjava uslove u pogledu minimalnog kapitala iz člana 22. ovog zakona,

g) o nastanku svake velike izloženosti rizicima i o razlozima neispunjavanja poslovne politike i

d) o nalazima Komisije, poreskih organa i drugih nadzornih organa u postupku nadzora nad društvom.

1. Izvršni direktor društva za upravljanje dužan je da, bez odgađanja, u pisanoj formi, obavijesti upravni odbor društva i Komisiju o:

a) tome da je imenovan, odnosno da mu je prestala funkcija u organima upravljanja ili nadzora drugih pravnih lica i

b) pravnim poslovima na osnovu kojih je, direktno ili indirektno, on sam ili član njegove uže porodice, stekao akcije, odnosno udjele pravnog lica, na osnovu kojih zajedno sa članovima uže porodice u tom pravnom licu stiče ili povećava kvalifikovano učešće, odnosno da se njihov udio smanjio ispod granice kvalifikovanog učešća.

Član 27ž.

1. Komisija oduzima dozvolu za obavljanje funkcije izvršnog direktora društva za

upravljanje ako:

a) je dozvola izdata na osnovu neistinitih podataka,

b) izvršni direktori krše obaveze iz člana 27j. ovog zakona,

v) izvršni direktor teže krši druge obaveze izvršnog direktora utvrđene u propisima ili pravilima iz člana 27đ. stav 1. ovog zakona i

g) je izvršni direktor pravosnažno osuđen za krivično djelo iz člana 26. tačka v) ovog zakona.

1. Kršenje obaveza iz stava 1. tačka v) ovog člana ima značaj težeg kršenja ako:

a) je zbog tog kršenja ugrožena likvidnost ili adekvatnost kapitala društva za upravljanje ili

b) izvršni direktor ponovo počini prekršaj jednakog značaja kao prekršaj koji je već počinio u periodu od prethodne tri godine.

(3) Licu kojem je Komisija oduzela dozvolu za obavljanje funkcije izvršnog direktora društva za upravljanje nije dozvoljeno ponovo zatražiti dozvolu za obavljanje ove funkcije u istom ili drugom društvu za upravljanje, u roku od dvije godine od dana pravosnažnosti rješenja Komisije kojim mu je oduzeta dozvola.

(4) Odredbe ovog člana i čl. 27z. i 27i. ovog zakona shodno se primjenjuju na oduzimanje dozvole za obavljanje funkcije člana upravnog odbora.

Član 27z.

1. Komisija može odlučiti da se rješenje o oduzimanju dozvole neće izvršiti pod uslovom da izvršni direktor u periodu koji odredi Komisija, a koji ne može biti kraći od šest mjeseci ni duži od dvije godine od dana donošenja rješenja o oduzimanju dozvole, ne počini neku radnju zbog koje bi mu bilo moguće oduzeti dozvolu ili izreći javnu opomenu.
2. U slučaju da Komisija utvrdi da je izvršni direktor u periodu iz stava 1. ovog člana počinio neku radnju zbog koje bi mu bilo moguće oduzeti dozvolu ili izreći javnu opomenu, opoziva svoje rješenje i oduzima mu se dozvola.

Član 27i.

1. Komisija izvršnom direktoru društva za upravljanje može izreći javnu

opomenu ako krši obaveze izvršnog direktora utvrđene propisima ili pravilima iz člana 27đ. stav 1. ovog zakona, a nisu ispunjeni uslovi za oduzimanje dozvole za obavljanje funkcije izvršnog direktora.

1. Komisija izvršnom direktoru društva za upravljanje izriče opomenu ako kršenje

obaveze iz stava 1. ovog člana ima mali značaj i nisu nastupile štetne posljedice.

Član 27j.

1. Zabranjeno je društvu za upravljanje da zaključuje poslove kupovine i prodaje, odnosno druge poslove čiji je predmet ulaganje imovine investicionih fondova kojim upravlja to društvo sa licima sa kojima su izvršni direktori, odnosno članovi upravnog odbora društva za upravljanje i članovi njihove uže porodice povezana kapitalom tako da:

a) zbog te povezanosti zajedno oblikuju poslovnu politiku i zajednički djeluju s namjerom postizanja zajedničkih ciljeva,

b) jedno lice ima mogućnost upravljanja drugim ili da utiče na njega u donošenju odluka o finansiranju i poslovanju ili

v) poslovne odluke ili poslovanje jednog lica mogu značajno uticati na poslovne odluke, poslovne rezultate ili poslovanje drugog lica.

1. Zabrana iz stava 1. ovog člana ne odnosi se na poslove koji su predmet ulaganja imovine investicionog fonda zaključeni na berzi ili drugom uređenom javnom tržištu, ako strane u poslu nisu znale ili nisu mogle unaprijed znati jedna za drugu.“

Član 11.

Poslije člana 28. dodaje se novi član 28a, koji glasi:

„Član 28a.

1. Opšti akti društva za upravljanje su osnivački akt, pravila poslovanja i drugi opšti

akti.

1. Komisija daje saglasnost na osnivački akt, na pravila poslovanja i na druge opšte

akte kada je to utvrđeno propisima kojima se uređuje tržište hartija od vrijednosti, kao i na njihove izmjene i dopune.

1. Društvo za upravljanje dužno je da objavljivanjem na svojoj internet stranici

obavještava sve vlasnike udjela, odnosno akcionare investicionog fonda o izmjenama opštih akata, najkasnije 15 dana prije početka njihove primjene.“

Član 12.

Član 29. mijenja se i glasi:

„(1) Društvo za upravljanje podnosi Komisiji zahtjev za izdavanje dozvole za poslovanje.

(2) Uz zahtjev iz stava 1. ovog člana prilažu se:

1. osnivački akt društva za upravljanje,

b) poslovni plan za prve tri godine rada društva za upravljanje, koji mora sadržavati planirani obim investicionih fondova koje društvo za upravljanje namjerava ponuditi na tržištu, organizacionu šemu društva, te podatke o strukturi zaposlenih,

v) popis članova društva za upravljanje, njihova imena i prezimena, adresu odnosno firmu i sjedište, nominalni iznos akcija, odnosno udjela, te postotak akcija, odnosno udjela koja pripadaju članovima u osnovnom kapitalu društva,

g) popis povezanih lica društva za upravljanje,

d) dokaz da ima najmanje dva investiciona menadžera u radnom odnosu na neodređeno vrijeme sa punim radnim vremenom,

đ) dokaz o obezbjeđenju i porijeklu osnivačkog kapitala, koje je jasno i nesumnjivo na osnovu priloženih dokaza,

e) dokaz o ispunjenosti uslova u pogledu podobnosti akcionara sa kvalifikovanim učešćem, ako takvo učešće postoji,

ž) dokumenti koje propiše Komisija, a na osnovu kojih je moguće utvrditi da li je društvo za upravljanje kvalifikovano za obavljanje poslova osnivanja i upravljanja investicionim fondovima, naročito u pogledu zaposlenih, tehničke opremljenosti i organizacije i

z) ostali dokumenti koje propiše Komisija.

(3) O zahtjevu za izdavanje dozvole za poslovanje Komisija je dužna da odluči u roku od dva mjeseca od dana njegovog podnošenja.

(4) Društvo za upravljanje dužno je da, u roku od osam dana od dana prijema rješenja o registraciji poslovnog subjekta, dostavi Komisiji to rješenje.

(5) Komisija izdaje dozvolu na promjenu dokumenata i podataka za koje je dala dozvolu.

(6) Komisija donosi akt kojim propisuje sadržaj i postupak izdavanja dozvole za poslovanje.“

Član 13.

U članu 30. u stavu 1. tačka o) mijenja se i glasi:

„o) da blagovremeno podnosi zahtjev za izdavanje odgovarajućih dozvola i saglasnosti propisanih ovim zakonom, te da izvještava Komisiju o svakoj promjeni osnovnog kapitala, odnosa ili članstva u osnovnom kapitalu, promjeni podataka i dokumenata u odnosu na one koje je odobrila Komisija,“.

U tački c) poslije riječi: „utvrđena“ briše se tačka i dodaje se riječ: „i“.

Poslije tačke c) dodaje se nova tačka č) koja glasi:

„č) da donese pravila poslovanja čiji sadržaj propisuje Komisija.“

Član 14.

Poslije člana 31. dodaju se novi čl. 31a, 31b. i 31v, koji glase:

„Član 31a.

1. Nezavisni revizor društva za upravljanje, odnosno fonda dužan je da bez odgađanja

obavijesti Komisiju o činjenicama i okolnostima koje je utvrdilo u toku revizije, a koje:

a) mogu predstavljati kršenje ovog zakona, zakona kojim se uređuje tržište hartija od vrijednosti i drugih zakona koji uređuju poslove upravljanja investicionim fondovima, kao i propisima donesenim na osnovu tih zakona,

b) bi mogle uticati na sistem upravljanja društvom za upravljanje ili

v) mogu biti razlog za davanje mišljenja nezavisnog revizora sa rezervom, negativnog mišljenja ili odbijanja davanja mišljenja.

1. Obaveza iz stava 1. ovog člana odnosi se i na činjenice i okolnosti u vezi sa

privrednim društvom koje je povezano sa društvom za upravljanje na osnovu kontrolnog uticaja.

1. Nezavisni revizor dužan je na zahtjev Komisije dostaviti i druge podatke koji su

Komisiji potrebni za obavljanje nadzora nad društvom za upravljanje u skladu sa ovim zakonom.

1. Komisija može zahtijevati od nezavisnog revizora iz stava 1. ovog člana da u pisanoj

formi dostavi potrebna pojašnjenja, smjernice i uputstva u vezi sa izvještajem o izvršenoj reviziji finansijskih izvještaja društva za upravljanje, odnosno fonda.

1. Dostavljanje podataka Komisiji u skladu sa st. 1. do 4. ovog člana ne smatra se

kršenjem obaveze nezavisnog revizora na čuvanje tajnosti podataka u skladu sa zakonom kojim se uređuju računovodstvo i revizija ili na osnovu ugovora.

Član 31b.

(1) Društvo za upravljanje dužno je da utvrdi adekvatna i efektivna pravila za ostvarivanje prava glasa po hartijama od vrijednosti iz portfelja fonda u isključivom interesu investicionog fonda i objavi ih na svojoj internet stranici.

(2) Pravila iz stava 1. ovog člana obavezno obuhvataju mjere i postupke za:

a) nadzor nad relevantnim korporativnim radnjama,

b) korišćenje mehanizama zaštite interesa fonda kao akcionara u skladu sa zakonom kojim se uređuje poslovanje privrednih društava i drugim propisima,

v) ostvarivanje prava glasa u skladu sa investicionim ciljevima i politikama investicionog fonda i

g) sprečavanje i upravljanje rizikom koji proizlazi iz korišćenja prava glasa.

(3) Komisija donosi akt kojim propisuje sadržaj i način objavljivanja pravila iz stava 1. ovog člana.

Član 31v.

1. Društvo za upravljanje dužno je da sprovodi odgovarajuće postupke koji obezbjeđuju

da se prigovori investitora investicionih fondova kojim društvo upravlja rješavaju na odgovarajući način.

1. Društvo za upravljanje dužno je da na odgovarajući način omogući da informacije u

vezi sa rješavanjem prigovora investitora budu dostupni javnosti i nadzornim organima investicionog fonda.“

Član 15.

Naziv odjeljka 7. i član 44. mijenjaju se i glase:

„7. Prestanak važenja dozvole za poslovanje i prestanak obavljanja

registrovane djelatnosti društva za upravljanje

Član 44.

Dozvola za poslovanje društvu za upravljanje prestaje da važi ako:

a) društvo za upravljanje ne počne sa poslovanjem u roku od godinu dana od dana izdavanja dozvole,

b) se društvo za upravljanje dobrovoljno odrekne dozvole u slučaju prestanka obavljanja djelatnosti osnivanja i upravljanja investicionim fondovima,

v) društvo za upravljanje šest ili više mjeseci ne obavlja djelatnosti osnivanja i upravljanja investicionim fondovima u skladu sa ovim zakonom i

g) je donesena pravnosnažna sudska odluka koja predstavlja smetnju za obavljanje djelatnosti.“

Član 16.

Član 47. mijenja se i glasi:

„(1) Upravljanje imovinom investicionog fonda iz člana 23. stav 2. tačka a) ovog zakona obuhvata:

a) zaključivanje pravnih poslova, čiji su predmet imovina investicionog fonda, raspolaganje imovinom investicionog fonda radi ispunjavanja obaveza iz poslova zaključenih u upravljanju imovinom investicionog fonda, prihvatanje ispunjenja obaveza druge ugovorne strane na osnovu poslova zaključenih u upravljanju imovinom investicionog fonda i ostvarivanje prava iz hartija od vrijednosti iz portfelja investicionog fonda ili drugih finansijskih ulaganja investicionog fonda i

b) upravljanje rizicima investicionog fonda.

(2) Društvo za upravljanje investicionim fondovima sa javnom ponudom ne može da:

a) obavlja djelatnosti posredovanja u kupovini i prodaji hartija od vrijednosti,

b) otuđuje hartije od vrijednosti ili bilo kakvu drugu imovinu fonda, niti da je od njega stiče, bilo za svoj račun ili za račun povezanih lica,

v) kupuje sredstvima fonda imovinu koja nije predviđena njegovim statutom i prospektom,

g) obavlja transakcije kojim krši odredbe ovog zakona i propise Komisije, uključujući odredbe o ograničenjima ulaganja u fondove kojim upravlja,

d) otuđuje imovinu zatvorenog investicionog fonda i imovinu koja čini otvoreni investicioni fond bez primanja odgovarajuće naknade,

đ) stiče ili otuđuje imovinu u ime fondova kojim upravlja po cijeni nepovoljnijoj od tržišne cijene ili procijenjene vrijednosti predmetne imovine,

e) u svoje ime i za račun otvorenog investicionog fonda sa javnom ponudom, odnosno u ime i za račun zatvorenog investicionog fonda sa javnom ponudom, posuđuje sredstva, osim ako to ne čini sa ciljem korišćenja tih sredstava za otkup udjela u otvorenom investicionom fondu sa javnom ponudom, i to pod uslovom da novčana sredstva raspoloživa u portfelju fonda nisu dovoljna za tu svrhu, pri čemu, u slučaju takvih pozajmica, ukupni iznos obaveza koje podliježu otplati iz imovine koja čini otvoreni investicioni fond sa javnom ponudom, prema svim ugovorima o zajmu ili kreditu, ne može prelaziti 10% neto vrijednosti imovine otvorenog investicionog fonda sa javnom ponudom u trenutku uzimanja tih pozajmica, na rok koji ne može biti duži od tri mjeseca,

ž) odobrava zajmove iz imovine fonda,

z) koristi imovinu fonda kao garanciju izvršenja obaveza društva za upravljanje ili obaveza trećih lica ili kako bi društvu za upravljanje, njegovim zaposlenima ili povezanim licima omogućio sklapanje poslova pod povlašćenim uslovima,

i) vrši transakcije između fondova kojim upravlja, te da imovinu fonda ulaže u udjele i akcije drugih fondova kojim upravlja,

j) preuzima obaveze u vezi sa imovinom koja u trenutku preuzimanja tih obaveza nije vlasništvo investicionog fonda sa javnom ponudom, uz izuzetak transakcija sa hartijama od vrijednosti obavljenih na berzi ili drugom uređenom javnom tržištu čija pravila omogućavaju isporuku hartija od vrijednosti uz istovremeno plaćanje,

k) stiče udjele u otvorenom investicionom fondu kojim upravlja u iznosu većem od 20% imovine fonda,

l) emituje druge hartije od vrijednosti otvorenih investicionih fondova osim njihovih udjela i

lj) ulaže imovinu fonda u hartije od vrijednosti ili druge finansijske instrumente koje ono emituje.

(3) Izuzetno od stava 2. tačka k) ovog člana, Komisija može da odobri ulaganje društva u otvoreni fond kojim upravlja do 35% ako je to u interesu tržišta.

(4) Fondovi sa javnom ponudom kojim upravlja jedno društvo za upravljanje ne mogu biti vlasnici ukupno:

a) više od 20% akcija sa pravom glasa jednog emitenta,

b) više od 10% akcija bez prava glasa jednog emitenta,

v) 15% dužničkih hartija od vrijednosti emitovanih od strane jednog emitenta, uz izuzetak da se ograničenja iz ove tačke ne primjenjuju na dužničke hartije od vrijednosti čiji su emitent Republika Srpska, Bosna i Hercegovina ili jedinica lokalne samouprave u Republici Srpskoj,

g) 5% udjela ili akcija pojedinog investicionog fonda,

d) 15% instrumenata tržišta novca jednog emitenta, uz izuzetak da se ograničenja iz ove tačke ne primjenjuju na instrumente tržišta novca čiji su emitent Republika Srpska, Bosna i Hercegovina ili jedinica lokalne samouprave u Republici Srpskoj.

(5) Izuzeci od ograničenja ulaganja jednog fonda utvrđeni ovim zakonom primjenjuju se i u slučaju kada društvo upravlja sa više fondova.

(6) Društvu za upravljanje nije dozvoljeno da za investicioni fond, odnosno investicione fondove kojim upravlja obavlja aktivnosti koje bi mu omogućile ostvarivanje značajnog uticaja na upravljanje emitentom iz portfelja investicionog fonda, odnosno investicionih fondova kojim upravlja.

(7) Ograničenja i odgovornost društva za upravljanje investicionim fondom sa privatnom ponudom propisana su prospektom fonda.

(8) Komisija donosi akt kojim propisuje kriterijume i uslove za ostvarivanje značajnog uticaja na upravljanje emitentom iz stava 6. ovog člana.“

Član 17.

Poslije člana 47. dodaje se novi član 47a, koji glasi:

„Član 47a.

1. Društvu za upravljanje zabranjeno je da za račun investicionog fonda zaključuje

poslove kupovine i prodaje, odnosno druge poslove koji su predmet ulaganja investicionog fonda, ako je druga strana u poslu:

a) društvo za upravljanje tog investicionog fonda,

b) lice koje je povezano sa društvom za upravljanje,

v) depozitar koji za investicioni fond obavlja depozitarne poslove i

g) lice koje je povezano sa depozitarom.

1. Depozitar je dužan prilikom zaključivanja ugovora o obavljanju depozitarnih poslova

obavijestiti društvo za upravljanje o licima koja su sa njim povezana i redovno ga obavještavati o promjenama te povezanosti.

1. Društvo za upravljanje dužno je prilikom zaključivanja ugovora o obavljanju

depozitarnih poslova obavijestiti depozitara o licima koja su sa njim povezana i redovno ga obavještavati o promjenama te povezanosti.

1. Izuzetno od stava 1. ovog člana, dozvoljeni su poslovi zaključeni na berzi ili drugom

uređenom javnom tržištu hartija od vrijednosti, ako strane u transakciji sa tim nisu bile međusobno upoznate ili to nisu mogle znati unaprijed.“

Član 18.

Član 48. mijenja se i glasi:

„(1) Društvo za upravljanje dužno je da u upravljanju imovinom investicionog fonda postupa u skladu sa ovim zakonom, propisima donesenim na osnovu njega i drugim propisima koji se odnose na vršenje njegove djelatnosti, u skladu sa pravilima upravljanja, odnosno statutom i prospektom investicionog fonda, ugovorom o upravljanju zatvorenim investicionim fondom i pravilima struke, te da postupa u interesu akcionara i vlasnika udjela investicionog fonda.

(2) Društvo za upravljanje odgovorno je akcionarima i vlasnicima udjela investicionog fonda za štetu koju, postupajući suprotno stavu 1. ovog člana, prouzrokuje imovini investicionog fonda kojim upravlja.

1. Tužbu za naknadu štete iz stava 2. ovog člana ovlašćen je da podnese depozitar koji

obavlja depozitarne poslove za taj investicioni fond, na zahtjev akcionara ili vlasnika udjela investicionog fonda, odnosno člana nadzornog odbora zatvorenog investicionog fonda, u ime i za račun, odnosno za račun investicionog fonda.

1. Ako depozitar u roku od 30 dana od prijema pisanog zahtjeva akcionara ili vlasnika

udjela investicionog fonda, odnosno člana nadzornog odbora zatvorenog investicionog fonda, ne podnese tužbu iz stava 3. ovog člana, tužbu u ime i za račun, odnosno za račun investicionog fonda može podnijeti svaki akcionar ili vlasnik udjela investicionog fonda ili član nadzornog odbora zatvorenog investicionog fonda.

1. St. 3. i 4. ovog člana ne odnose se na pravo vlasnika udjela investicionog fonda za

naknadu štete koju mu je društvo za upravljanje prouzrokovalo kršenjem obaveza u vezi sa prodajom, izdavanjem, kupovinom ili isplatom udjela investicionog fonda, odnosno netačnim obračunom njegove cijene.

1. Odgovornost društva za upravljanje za naknadu štete iz st. 2. i 5. ovog člana ne može se

ograničiti niti isključiti.“

Član 19.

U članu 49. u stavu 2. poslije riječi: „Republici Srpskoj“ na kraju rečenice dodaju se riječi: „koja je, u skladu sa zakonom kojim se uređuje tržište hartija od vrijednosti, dobila dozvolu za obavljanje kastodi poslova“.

Član 20.

Član 50. mijenja se i glasi:

„(1) Investicioni fond sa javnom ili privatnom ponudom koji je osnovan u skladu sa odredbama ovog zakona i posluje na teritoriji Republike Srpske dužan je imati banku depozitara.

(2) Društvo za upravljanje dužno je za račun investicionog fonda kojim upravlja sa depozitarom zaključiti ugovor o obavljanju depozitarnih poslova.

(3) Društvo za upravljanje dužno je prije zaključenja ugovora o obavljanju depozitarnih poslova pribaviti dozvolu Komisije za zaključenje ugovora o obavljanju depozitarnih poslova.

(4) Prinudne odredbe ovog zakona kojim se propisuju obaveze postupanja fondova i društava za upravljanje u vezi sa korišćenjem poslova banke depozitara, odnose se na sve investicione fondove i društva koja njima upravljaju.

(5) Komisija donosi akt kojim propisuje sadržaj zahtjeva i uslove za izdavanje dozvole iz stava 3. ovog člana.“

Član 21.

U članu 52. na početku stava 1. dodaje se broj jedan u obostranoj zagradi, a poslije stava 1. dodaje se novi stav 2, koji glasi:

„(2) Banka depozitar ne može obavljati poslove depozitara iz člana 49. stav 1. ovog zakona za investicione fondove kojim upravlja društvo za upravljanje sa kojim je banka depozitar direktno ili indirektno povezana.“

Član 22.

U članu 60. u stavu 5, kao i u cijelom tekstu Zakona, riječi: „Zakona o preduzećima“ zamjenjuju se riječima: „zakona kojim se uređuje poslovanje privrednih društava“ u odgovarajućim padežima.

Član 23.

U članu 66. u stavu 1. u tački a) riječi: „prosječne godišnje neto vrijednosti imovine“ zamjenjuju se riječima: „ponderisane prosječne godišnje tržišne vrijednosti akcija“.

Tačka l) mijenja se i glasi:

„l) ostale naknade koje fond plaća u skladu sa ovim ili drugim zakonom.“

Član 24.

U članu 67. u stavu 1. formula: „Ukupna naknada za upravljanje + ukupni iznos svih

ostalih troškova iz člana 66. ovog zakona, osim ∙ 100“

troškova iz stava 1. t. j) i l) tog člana

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Prosječna godišnja neto vrijednost imovine

mijenja se i glasi: „Ukupna naknada za upravljanje + ukupni iznos svih

ostalih troškova iz člana 66. ovog zakona, osim ∙ 100“.

troškova iz stava 1. t. j) i l) tog člana

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ponderisana prosječna godišnja

tržišna vrijednost akcija fonda

Član 25.

U članu 68. u stavu 1. riječi: „prosječne godišnje neto vrijednosti imovine“ zamjenjuju se riječima: „ponderisane prosječne godišnje tržišne vrijednosti akcija“.

Poslije stava 2. dodaje se novi stav 3, koji glasi:

„(3) Izuzetno od stava 1. ovog člana, ako je ponderisana prosječna godišnja tržišna vrijednost akcija fonda veća od prosječne godišnje neto vrijednosti imovine fonda, kao osnovica za utvrđivanje pokazatelja ukupnih troškova fonda primjenjuje se prosječna godišnja neto vrijednost imovine fonda.“

Član 26.

Član 69. mijenja se i glasi:

„(1) Zatvoreni investicioni fond nema upravni odbor, a u tom slučaju obaveze i ovlašćenja koja, u skladu sa zakonom kojim se uređuje poslovanje privrednih društava u akcionarskim društvima, ima upravni odbor, u zatvorenim investicionim fondovima ima društvo za upravljanje koje upravlja fondom.

(2) Društvo za upravljanje vodi poslove zatvorenog investicionog fonda i zastupa fond u svim slučajevima, osim onih za koje je u skladu sa ovim zakonom za zastupanje fonda ovlašćen nadzorni odbor fonda.

(3) Nadzorni odbor zatvorenog investicionog fonda sa javnom ponudom mora da ima najmanje pet članova.

(4) Članovi nadzornog odbora iz stava 3. ovog člana su lica koja posjeduju odgovarajuće stručno znanje i iskustvo u oblasti upravljanja finansijskom imovinom.

(5) Za člana nadzornog odbora ne može biti imenovano lice koje:

a) ima učešće u društvu za upravljanje ili član njegove uže porodice,

b) vrši funkciju člana upravnog odbora ili druge odgovorne funkcije na osnovu ugovora o radu u:

1) društvu za upravljanje,

2) pravnom licu koje direktno ili indirektno ima kvalifikovano učešće u društvu za upravljanje,

3) depozitaru,

4) pravnom licu koje direktno ili indirektno ima kvalifikovano učešće u depozitaru,

5) pravnom licu koje je na drugi način povezano sa društvom za upravljanje.

(6) Komisija izdaje dozvolu za vršenje funkcije člana nadzornog odbora fonda.

(7) Komisija donosi akt kojim uređuje postupak i uslove za izdavanje dozvole iz stava 6. ovog člana.“

Član 27.

U članu 70. riječi: „ne mogu biti sljedeća lica“ zamjenjuju se riječima: „pored lica iz člana 69. stav 5. ovog zakona, ne mogu biti i sljedeća lica“.

U tački b) poslije riječi: „hartijama od vrijednosti“ dodaju se riječi: „za vrijeme dok ta mjera traje,“.

Član 28.

Član 73. mijenja se i glasi:

„(1) Nadzorni odbor zatvorenog investicionog fonda nadzire sprovođenje obaveza društva za upravljanje u pogledu ostvarenja investicionih ciljeva i investicione politike, kao i poštovanja ograničenja ulaganja.

(2) U vršenju svoje funkcije, članovi nadzornog odbora mogu vršiti pregled poslovnih knjiga i dokumentacije i zahtijevati pojašnjenja od društva za upravljanje.

(3) Nadzorni odbor zatvorenog investicionog fonda nadležan je i za:

a) davanje saglasnosti za zaključenje ugovora sa licima koja fondu pružaju usluge, pri čemu se takvi ugovori zaključuju na period do tri godine,

b) nadzor nad izvršavanjem ugovora iz tačke a) ovog stava, pri čemu nadzorni odbor ima ovlašćenje da raskine ugovor u slučaju trajnijeg neizvršavanja obaveza, a u tom slučaju naknada koja dospijeva poslije takvog raskida ne može prelaziti iznos tromjesečne nagrade utvrđene raskinutim ugovorom,

v) donošenje odluke o izboru i zaključivanje ugovora sa društvom za reviziju,

g) usvajanje kvartalnih i polugodišnjih finansijskih izvještaja fonda i razmatranje i predlaganje skupštini na usvajanje godišnjeg finansijskog izvještaja fonda,

d) razmatranje i davanje saglasnosti na odluku kojom se skupštini akcionara fonda predlaže odlučivanje u vezi sa smanjenjem osnovnog kapitala i restrukturiranjem fonda i

đ) prijavljivanje Komisiji propusta društva za upravljanje i banke depozitara u primjeni ovog zakona, drugih propisa i akata fonda.

(4) U slučaju da se otkriju propusti u sprovođenju investicione politike, kao i poštovanju ograničenja ulaganja, nadzorni odbor zatvorenog investicionog fonda obavezan je da zahtijeva od društva za upravljanje da otkloni propuste, te da o tome obavijesti Komisiju i akcionare fonda.

(5) Nadzorni odbor zatvorenog investicionog fonda može sazvati skupštinu akcionara zatvorenog investicionog fonda odlukom donesenom dvotrećinskom većinom svih članova.

(6) Nadzorni odbor zatvorenog investicionog fonda donosi poslovnik o radu kojim uređuje način rada i druga pitanja od značaja za njegov rad.“

Član 29.

U članu 74. u drugoj rečenici riječi: „nadzorni odbor“ zamjenjuju se riječima: „depozitar“.

Član 30.

Član 78. mijenja se i glasi:

„(1) Imovina zatvorenog investicionog fonda sa javnom ponudom može se sastojati isključivo od:

a) prenosivih hartija od vrijednosti ili instrumenata tržišta novca kojima se trguje:

1) na uređenim tržištima u Bosni i Hercegovini,

2) na uređenom tržištu u državi članici EU, OECD i CEFTA,

b) novoemitovanih prenosivih hartija od vrijednosti ili instrumenata tržišta novca ako:

1) je prospektom emisije predviđeno njihovo uvrštenje na uređenim tržištima u Bosni i Hercegovini ili u državi članici EU, OECD i CEFTA,

2) je ulaganje u novoemitovane prenosive hartije od vrijednosti ili instrumente tržišta novca predviđeno prospektom i statutom fonda i

3) se takvo uvrštenje obezbijedi u roku od godinu dana od emisije, u protivnom hartija od vrijednosti se smatra neuvrštenom,

v) udjela ili akcija investicionih fondova kojima se trguje na uređenim tržištima u Bosni i Hercegovini ili u državi članici EU, OECD i CEFTA pod uslovom:

1) da nivo zaštite investitora i obaveza izvještavanja i informisanja investitora u takve fondove bude najmanje jednaka uslovima propisanim ovim zakonom, naročito u pogledu ograničenja ulaganja, te da je takve investicione fondove ovlastila Komisija ili odgovarajući nadležni organ države u koju se ulaže,

2) da je prospektom i statutom fonda predviđeno ulaganje u akcije ili udjele drugih investicionih fondova, države u koje se namjerava ulagati, kao i iznos sredstava fonda koji se može uložiti, iskazan u procentu u odnosu na neto imovinu fonda,

g) oročenih depozita kod banaka sa sjedištem u Bosni i Hercegovini, koji se mogu u svakom trenutku razročiti,

d)  finansijskih  derivata kojima se trguje na uređenim tržištima iz tačke a) ovog člana ili finansijskih  derivata kojima se trguje na drugim uređenim tržištima (engl. over the counter – OTC) pod uslovom da:

1) se zasnivaju na finansijskim instrumentima, ulaganje u koje je dozvoljeno ovim članom, finansijskim indeksima, kamatnim stopama, deviznim kursevima ili valutama u koje fond može ulagati na osnovu svog prospekta i statuta,

2) se poslovi ugovoreni na drugim uređenim tržištima (OTC) zaključuju sa institucijama koje podliježu nadzoru nekog regulatornog organa u Republici Srpskoj, Bosni i Hercegovini ili državi članici Evropske unije,

3) podliježu pouzdanoj i provjerljivoj procjeni vrijednosti na svakodnevnoj osnovi, te se po nalogu fonda mogu u svako doba prodati, likvidirati ili zaključiti kompenzacijskom transakcijom po njihovoj pravičnoj vrijednosti,

4) se takvi instrumenti koriste isključivo za smanjivanje ili ograničavanje rizika ili povećanje prinosa, odnosno smanjenje troškova fonda bez ikakvog povećanja rizika, odnosno da se njima neće mijenjati investiciona strategija, ciljevi i ograničenja definisani ovim zakonom i prospektom ili statutom fonda,

5) u prospektu fonda mora biti navedeno može li se ulagati u takve instrumente, da li će se koristiti u svrhu zaštite od rizika ili u svrhu postizanja investicionih ciljeva fonda i kakav je uticaj takvih instrumenata na rizičnost fonda i

đ) novca na računima.

(2) Uređenim tržištem, u smislu stava 1. ovog člana, smatra se tržište hartija od vrijednosti koje je regulisano, dostupno javnosti, na kome se trgovanje odvija redovno, prema utvrđenim pravilima i ima dozvolu nadležnog organa.

(3) OTC tržištem u smislu stava 1. ovog člana smatra se sekundarno tržište za trgovanje hartijama od vrijednosti, koje ne mora da ima organizatora tržišta i čiji sistem trgovanja podrazumijeva pregovaranje između prodavca i kupca hartija od vrijednosti u cilju zaključenja transakcije.“

Član 31.

Član 79. mijenja se i glasi:

„(1) Ulaganje imovine zatvorenog investicionog fonda sa javnom ponudom podliježe sljedećim ograničenjima:

a) najviše 15% neto vrijednosti imovine fonda može biti uloženo u hartije od vrijednosti ili instrumente tržišta novca jednog emitenta,

b) lica koja čine povezana društva u skladu sa odredbama zakona kojim se uređuje poslovanje privrednih društava i ovog zakona smatraju se jednim emitentom, pri čemu najviše 35% neto vrijednosti imovine fonda može biti uloženo u hartije od vrijednosti ili instrumente tržišta novca čiji su emitenti lica koja čine grupu povezanih društava,

v) ograničenja iz stava 1. tačka a) ovog člana ne odnose na:

1) depozite i

2) finansijske derivate kojima se trguje na drugim uređenim tržištima (OTC),

g) najviše 10% neto vrijednosti imovine fonda može biti uloženo u udjele ili akcije jednog ili više investicionih fondova, pod uslovom da tim fondom ne upravlja isto društvo za upravljanje, ili drugo društvo sa kojim je to društvo za upravljanje povezano zajedničkom upravom ili kontrolom, ili direktnim ili indirektnim vlasničkim udjelom,

d) ako se imovina fonda ulaže u akcije ili udjele drugih investicionih fondova, u prospektu fonda, obavezno se jasno navodi i maksimalna naknada za upravljanje na imovini fondova u koju se namjerava ulagati, a u godišnjim izvještajima fonda obavezno se jasno navodi maksimalna ukupna naknada za upravljanje koja je bila naplaćena tom fondu i drugom fondu u koji je taj fond uložio, izražena u procentu imovine fonda koji je uložio u udjele ili akcije drugog investicionog fonda,

đ) zatvoreni investicioni fond sa javnom ponudom ne može biti vlasnik:

1) više od 20% akcija sa pravom glasa jednog emitenta,

2) više od 10% akcija bez prava glasa jednog emitenta,

3) više od 15% dužničkih hartija od vrijednosti emitovanih od strane jednog emitenta, uz izuzetak da se ograničenja iz ove podtačke ne primjenjuju na dužničke hartije od vrijednosti čiji su emitent Republika Srpska, Bosna i Hercegovina ili jedinica lokalne samouprave Republike Srpske,

4) više od 5% udjela ili akcija pojedinog investicionog fonda,

5) više od 15% instrumenata tržišta novca jednog emitenta, uz izuzetak da se ograničenja iz ove podtačke ne primjenjuju na instrumente tržišta novca čiji su emitent Republika Srpska, Bosna i Hercegovina ili jedinica lokalne samouprave Republike Srpske,

e) izloženost prema jednom licu na osnovu finansijskih derivata ugovorenih sa tim licem na drugom uređenom tržištu (OTC) ne može biti veća od:

1) 10% neto vrijednosti imovine fonda ako se radi o banci iz člana 78. stav 1. tačka g) ovog zakona,

2) 5% neto vrijednosti imovine fonda ako se radi o nekom drugom pravnom licu,

ž) najviše 20% neto vrijednosti imovine može se položiti kao depozit kod ovlašćenih banaka iz člana 78. stav 1. tačka g) ovog zakona i

z) nije dozvoljeno vršiti ulaganja u društva sa ograničenom odgovornošću, kao ni u hartije od vrijednosti koje nisu slobodno prenosive.

(2) Ograničenja ulaganja u povezana lica iz stava 1. tačka b) ovog člana ne odnose se na ulaganja u hartije od vrijednosti emitenata koji se smatraju emitentima od strateškog značaja u skladu sa propisima o privatizaciji državnog kapitala u preduzećima.

(3) Izuzetno od stava 1. tačka đ) podt. 1) do 3) ovog člana, zatvoreni investicioni fond sa javnom ponudom može bez ograničenja biti vlasnik hartija od vrijednosti koje emituje jedan emitent koji se smatra malim preduzećem u smislu propisa o razvoju malih i srednjih preduzeća, pri čemu zbir svih ulaganja u hartije od vrijednosti ovih emitenata ne može biti veći od 15% neto vrijednosti imovine fonda.“

Član 32.

Odjeljak 1.7. Zatvoreni investicioni fond sa javnom ponudom za ulaganje u nekretnine i član 80. brišu se.

Član 33.

U članu 82. riječi: „člana 78.“ zamjenjuju se riječima: „člana 79.“.

Član 34.

U članu 83. riječi: „člana 78.“ zamjenjuju se riječima: „člana 79.“.

Član 35.

Član 85. mijenja se i glasi:

„(1) Na nadležnost, sazivanje i održavanje glavne (godišnje) skupštine akcionara zatvorenog investicionog fonda sa javnom ponudom, kao i na isključivanje prava glasa akcionara, shodno se primjenjuju odredbe zakona kojim se uređuje poslovanje privrednih društava.

(2) Poslovi u kojima postoji sukob interesa između akcionara i/ili sa njim povezanih lica i zatvorenog investicionog fonda, kada se u smislu stava 1. ovog člana isključuje pravo glasa akcionara, naročito se smatraju:

a)  povećanje godišnje naknade društva za upravljanje,

b)  promjena investicionih ciljeva fonda u odnosu na ciljeve navedene u prospektu,

v) usvajanje finansijskih izvještaja sa izvještajem nezavisnog revizora i izvještaja o poslovanju fonda,

g) ugovor o upravljanju sa društvom,

d) pokretanje ili odustajanje od pokrenutog spora protiv društva ili sa njim povezanih lica i

đ) izbor članova nadzornog odbora fonda.

(3) Glavna skupština može valjano odlučiti ako su na njoj zastupljeni glasovi koji predstavljaju najmanje 30% osnovnog kapitala zatvorenog investicionog fonda sa javnom ponudom.

(4) Ako je sjednica glavne skupštine zatvorenog investicionog fonda odgođena zbog nedostatka kvoruma, može biti ponovo sazvana sa istim dnevnim redom najranije sedam, a najkasnije 15 dana od dana njenog odgađanja (ponovljena sjednica skupštine).

(5) Ponovljena glavna skupština može valjano odlučivati glasovima prisutnih i predstavljenih akcionara, bez obzira na broj prisutnih i predstavljenih akcionara i broj glasova koje imaju.

(6) Članovi nadzornog odbora zatvorenog investicionog fonda biraju se kumulativnim glasanjem u smislu odredaba zakona kojim se uređuje poslovanje privrednih društava.“

Član 36.

Član 86. mijenja se i glasi:

„Glasovima koji predstavljaju najmanje tri četvrtine osnovnog kapitala zastupljenog na glavnoj skupštini fonda, glavna skupština donosi odluke o:

a) otkazu ugovora o upravljanju i promjeni godišnje naknade za upravljanje,

b) promjeni investicionih ciljeva fonda u odnosu na ciljeve navedene u prospektu,

v) likvidaciji fonda i produženju trajanja fonda, ako je fond osnovan na određeno vrijeme i

g) statusnim promjenama predviđenim ovim zakonom.“

Član 37.

Član 92. mijenja se i glasi:

„(1) Otvoreni investicioni fond sa javnom ponudom može emitovati samo udjele i nije mu dozvoljeno emitovanje nijedne druge vrste hartija od vrijednosti koje nose prava na neki dio imovine fonda.

(2) Udio je hartija od vrijednosti bez nominalne vrijednosti koju za račun otvorenog investicionog fonda emituje društvo za upravljanje, a koja daje sljedeća prava:

a) pravo da od društva za upravljanje zahtijeva isplatu udjela,

b) pravo na isplatu dijela likvidacione mase u slučaju likvidacije otvorenog fonda i

v) pravo na isplatu srazmjernog dijela neto dobiti, odnosno prinosa otvorenog fonda, ako je tako određeno pravilima otvorenog fonda.

(3) Udio je hartija od vrijednosti koja glasi na ime.

(4) Udio se emituje kao nematerijalizovana hartija od vrijednosti, u elektronskom zapisu.

(5) Udio je slobodno prenosiva hartija od vrijednosti.

(6) Društvo za upravljanje može da udjele uvrsti na trgovanje na berzu ili drugo uređeno javno tržište.

(7) U slučaju da su udjeli uvršteni na berzu ili drugo uređeno javno tržište u smislu stava 6. ovog člana, nije dozvoljena njihova prodaja izvan berze ili drugog uređenog javnog tržišta, te uplate i isplate i prenos vlasništva udjela izvršen na osnovu ovih poslova.

(8) Izuzetno od stava 7. ovog člana, društvo za upravljanje, odnosno lica ovlašćena za obavljanje usluga otkupa ili prodaje udjela otvorenog fonda, za račun tog otvorenog investicionog fonda, vrši otkup, odnosno prodaju udjela izvan organizovanog tržišta neposredno investitorima, odnosno vlasnicima tih otvorenih investicionih fondova.

(9) Komisija donosi akt kojim propisuje uslove za uvrštenje, trgovanje, obračun i poravnanje transakcija udjelima otvorenog investicionog fonda na berzi i drugom uređenom javnom tržištu.”

Član 38.

U članu 93. broj: „1.000.000“ zamjenjuje se brojem: „500.000“.

Član 39.

U članu 95. u stavu 1. tačka z) mijenja se i glasi:

„z) ostale naknade koje fond plaća u skladu sa ovim ili drugim zakonom.“

Član 40.

U članu 100. u stavu 1. tačka g) mijenja se i glasi: „oročenih depozita kod banaka sa sjedištem u Bosni i Hercegovini, koji se mogu u svakom trenutku razročiti“.

Član 41.

U članu 101. u stavu 1. u tački z) riječi: „t. 1. do 6. ovog člana“ zamjenjuju se riječima: „t. a) do đ) ovog stava“.

Poslije stava 1. dodaju se novi st. 2. i 3. koji glase:

„(2) Ograničenja ulaganja u povezana lica iz stava 1. tačka b) podtačka 3) ovog člana ne odnose se na ulaganja u hartije od vrijednosti emitenata koji se smatraju emitentima od strateškog značaja u skladu sa propisima o privatizaciji državnog kapitala u preduzećima.

(3) Izuzetno od stava 1. tačka k) podt. 1) do 3) ovog člana, otvoreni investicioni fond sa javnom ponudom može bez ograničenja biti vlasnik hartija od vrijednosti koje emituje jedan emitent koji se smatra malim preduzećem u smislu propisa o razvoju malih i srednjih preduzeća, pri čemu zbir svih ulaganja u hartije od vrijednosti ovih emitenata ne može biti veći od 15% neto vrijednosti imovine fonda.“

Dosadašnji st. 2, 3, 4, 5. i 6. postaju st. 4, 5, 6, 7. i 8.

Član 42.

U članu 104. u stavu 2. u tački a) podtačka 10) mijenja se i glasi:

„10) detaljan opis politike ulaganja koja sadrži: način sprovođenja ciljeva ulaganja, najveći i najmanji dio sredstava investicionog fonda koji se može ulagati u pojedine oblike imovine, najveći dio sredstava koji se može držati na novčanom računu investicionog fonda i način izmjene investicione politike,“.

U stavu 2. u tački a) podtačka 19) mijenja se i glasi:

„19) u slučaju bilo kog fonda: visinu godišnje naknade za upravljanje, kao i ukupan iznos troškova upravljanja i poslovanja koji mogu teretiti fond i opis njihovog uticaja na buduće prinose investitora,“.

U tački b) podtačka 3), kao i u daljem tekstu Zakona, riječi: „uprave i nadzornog“ zamjenjuju se riječju: „upravnog“ u odgovarajućim padežima.

Član 43.

U članu 108. u stavu 1. riječi: „za svaku naknadnu emisiju akcija“ zamjenjuju se riječima: „svaki put kada nastane promjena podataka iz člana 104. stav 2. ovog zakona“.

Član 44.

U članu 109. u stavu 3. riječ: „uprave“ zamjenjuje se riječima: „upravnog odbora“, a poslije riječi: „društva za upravljanje“ zapeta i riječi: „nadzornog odbora“ brišu se.

Član 45.

U članu 115. u stavu 3. riječi: „Nadzorni odbor“ zamjenjuju se riječima: „Članovi upravnog odbora društva“.

Član 46.

U članu 141. u stavu 2. u tački b) u podt. 1), 2) i 4) riječ: „uprave“ zamjenjuje se riječima: „upravnog odbora“.

Član 47.

U članu 143. u stavu 1. riječ: „javnom“ zamjenjuje se riječju: „privatnom“.

U stavu 2. riječi: „uprave i nadzornog odbora“ zamjenjuju se riječima: „upravnog odbora i drugih odgovornih lica“.

Član 48.

U članu 150. stav 6. briše se.

Član 49.

Član 159. mijenja se i glasi:

„(1) Vlasnik udjela može da od društva za upravljanje, u bilo koje vrijeme, zahtijeva otkup udjela u otvorenom fondu.

(2) Društvo za upravljanje dužno je da otkupi udjele na zahtjev vlasnika udjela.

(3) Zahtjev za otkup je u pisanoj formi ili odgovarajućoj elektronskoj formi.

(4) Zahtjev za otkup obavezno sadrži:

a) poslovno ime, sjedište i matični broj, odnosno lično ime, adresu i datum rođenja vlasnika,

b) ime otvorenog fonda, te firmu i sjedište društva za upravljanje,

v) izjavu vlasnika da zahtijeva isplatu udjela,

g) broj udjela otvorenog fonda koji su predmet zahtjeva i

d) druge podatke određene opštim aktima otvorenog fonda.

(5) Otkup udjela u otvorenom investicionom fondu vrši se u skladu sa prospektom fonda, ovim zakonom i propisima Komisije po cijeni na posljednji dan perioda u kojem je primljen zahtjev za otkup, umanjenoj za izlaznu naknadu, ako se ona naplaćuje.

(6) Društvo za upravljanje vlasniku plaća otkupnu vrijednost udjela, u roku od pet radnih dana od dana završetka perioda u kojem se primaju zahtjevi za otkup, ako u prospektu otvorenog fonda nije određen kraći rok za isplatu.

(7) Otkup in specie, odnosno otkup prenosom odgovarajućeg procenta svake vrste imovine fonda u vrijednosti jednakoj vrijednosti udjela koji se time otkupljuju vrši se u mjeri u kojoj je to moguće i sprovodivo, u slučaju kada bi se prodajom imovine fonda, neophodnom za zadovoljenje zahtjeva za otkup velike vrijednosti, dovela u pitanje likvidnost fonda i time u nepovoljan položaj doveli drugi vlasnici udjela u fondu, pod uslovom da statut i prospekt fonda predviđaju otkup in specie.

(8) Ako bi se otkupom udjela u skladu sa odredbama ovog člana u nepovoljan položaj doveli drugi vlasnici udjela u fondu, dozvoljena je kombinacija otkupain specie iz stava 7. ovog člana i otkupa iz stava 1. ovog člana, pod uslovom da je to predviđeno prospektom fonda.

(9) Komisija može da donese akt kojim propisuje uslove, ograničenja i postupak otkupa udjela u otvorenom investicionom fondu.“

Član 50.

Poslije člana 159. dodaje se novi član 159a, koji glasi:

„Član 159a.

(1) Društvo za upravljanje dužno je da organizuje efikasan sistem za upravljanje likvidnošću koji omogućava procjenu likvidnosti u različitim vanrednim i nepredvidivim situacijama (poremećaji na tržištu kapitala), vodeći računa o interesima investitora u fondu.

(2) Društvo za upravljanje dužno je da pravilno procijeni likvidnost imovine u portfelju i da svoje investicione odluke uskladi sa upravljanjem likvidnošću fonda.

(3) Društvo za upravljanje dužno je da definiše odgovarajuće limite likvidnosti koji su proporcionalni obavezama po osnovu otplate udjela i obaveza fonda.

(4) Društvo za upravljanje dužno je da obezbijedi da se sa rizikom likvidnosti i procesom upravljanja rizikom likvidnosti upoznaju investitori.“

Član 51.

U nazivu člana 160. riječi: „i uslovi isplate pri otkupu udjela“ brišu se.

U članu 160. u stavu 1. riječi: „prijema valjanog zahtjeva za kupovinu i“ brišu se.

Stav 3. briše se.

Član 52.

U članu 170. u stavu 1. riječi: „dva puta“ zamjenjuju se riječju: „jedanput“.

Član 53.

Član 176. mijenja se i glasi:

„(1) Registar udjela u otvorenom investicionom fondu vodi društvo za upravljanje ili Centralni registar hartija od vrijednosti.

(2) Evidencija o udjelima kojima se trguje na berzi ili drugom uređenom javnom tržištu vodi se u Centralnom registru hartija od vrijednosti.

(3) Udjelima koji se registruju u Centralnom registru hartija od vrijednosti dodjeljuje se CFI kod i ISIN broj koji se utvrđuju u skladu sa odgovarajućim međunarodnim standardima putem Centralnog registra hartija od vrijednosti.“

Član 54.

Član 177. mijenja se i glasi:

„(1) Prava iz udjela u fondu stiču se upisom u registar udjela iz člana 176. ovog zakona.

(2) Društvo za upravljanje, odnosno Centralni registar hartija od vrijednosti dužni su da, na zahtjev vlasnika udjela ili njihovih zakonskih zastupnika, na njihov trošak, dostave izvod o stanju i prometu udjela u fondu u njihovom vlasništvu.

(3) Banka depozitar i Komisija imaju uvid u registar udjela fonda.“

Član 55.

U članu 178. stav 1. mijenja se i glasi:

„(1) Vlasnik udjela u otvorenom investicionom fondu kojim se ne trguje na berzi ili drugom uređenom javnom tržištu ima pravo da prenese svoje udjele na drugo lice davanjem naloga za prenos, a obrazac naloga propisuje društvo za upravljanje, pri čemu takav prenos proizvodi pravno dejstvo prema trećim licima tek po njihovom upisu u registar udjela fonda.“

Poslije stava 4. dodaje se novi stav 5. koji glasi:

„(5) Odredbe ovog člana shodno se primjenjuju na prenos udjela u otvorenom investicionom fondu kojima se trguje na berzi ili drugom uređenom javnom tržištu, po osnovu poklona udjela.“

Član 56.

Naziv glave IX, naziv odjeljka 1. i član 180. mijenjaju se i glase:

„IX REORGANIZACIJA I LIKVIDACIJA INVESTICIONOG FONDA

1. Reorganizacija i likvidacija zatvorenog investicionog fonda

Član 180.

1. Pod reorganizacijom zatvorenih investicionih fondova u smislu ovog zakona

podrazumijevaju se statusne promjene spajanja i podjele i preoblikovanje u otvoreni investicioni fond.

1. Statusne promjene spajanja i podjele zatvorenih investicionih fondova i preoblikovanje

u otvoreni fond mogu se vršiti po prethodno pribavljenoj dozvoli Komisije.

1. Skupština akcionara zatvorenog investicionog fonda može donijeti odluku o prestanku

rada fonda i dobrovoljnoj likvidaciji.

1. Društvo za upravljanje dužno je da blagovremeno izvještava depozitara o svim

aktivnostima u toku trajanja postupka reorganizacije ili likvidacije fonda.

1. Komisija donosi akt kojim propisuje sadržaj plana reorganizacije zatvorenog

investicionog fonda, koji je društvo za upravljanje sačinilo i dostavilo Komisiji prije izdavanja dozvole iz stava 2. ovog člana, te postupak i uslove za izdavanje dozvole iz stava 2. ovog člana, kao i način i rokove obavještavanja akcionara fonda i depozitara o aktivnostima u procesu reorganizacije.“

Član 57.

Poslije člana 180. dodaju se novi čl. 180a, 180b. i 180v, koji glase:

„Član 180a.

1. Na statusne promjene spajanja i podjele iz člana 180. stav 1. ovog zakona shodno se

primjenjuju odredbe zakona kojim se uređuje poslovanje privrednih društava.

1. Obaveze i ovlašćenja koja u postupku spajanja i podjele po zakonu kojim se uređuje

poslovanje privrednih društava ima upravni odbor privrednog društva, u postupku spajanja i podjele zatvorenih investicionih fondova ima društvo za upravljanje.

1. U postupku spajanja i podjele mogu učestvovati samo zatvoreni investicioni fondovi.
2. Komisija odbija zahtjev za izdavanje dozvole za spajanje, odnosno podjelu zatvorenih

investicionih fondova ako utvrdi da za fondove koji nastaju spajanjem, odnosno podjelom nisu ispunjeni uslovi za izdavanje dozvole u skladu sa ovim zakonom.

Član 180b.

1. Zatvoreni investicioni fond može se preoblikovati u otvoreni investicioni fond na

osnovu odluke skupštine akcionara ako:

1. akcionar zatvorenog investicionog fonda u otvorenom fondu stiče udjele koji su

jednaki njegovom učešću u osnovnom kapitalu zatvorenog investicionog fonda i

b) je izlazna naknada određena pravilima upravljanja otvorenim fondom u skladu sa ovim zakonom.

1. U slučaju preoblikovanja u otvoreni investicioni fond, društvo za upravljanje koje je

upravljalo zatvorenim investicionim fondom dužno je cjelokupnu imovinu tog zatvorenog investicionog fonda, zajedno sa svim obavezama, prenijeti na otvoreni investicioni fond kojim upravlja isto društvo, a zatvoreni investicioni fond prestaje bez posebnog likvidacionog postupka, danom brisanja iz sudskog registra.

1. U slučaju odvajanja dijela imovine zatvorenog investicionog fonda u otvoreni

investicioni fond, taj dio imovine zatvorenog investicionog fonda i srazmjeran dio obaveza prenosi se na otvoreni investicioni fond kojim upravlja isto društvo za upravljanje, a zatvoreni investicioni fond za iznos prenesene imovine smanjuje osnovni kapital i smanjenje upisuje u sudski registar.

1. U slučaju preoblikovanja iz stava 3. ovog člana, na odvajanje dijela imovine

zatvorenog investicionog fonda shodno se primjenjuju odredbe zakona kojim se uređuje poslovanje privrednih društava.

1. U slučaju preoblikovanja zatvorenog investicionog fonda u skladu sa ovim članom,

društvo za upravljanje dužno je da izda vlasničke udjele u otvorenom investicionom fondu u roku od osam dana od dana upisa smanjenja osnovnog kapitala, odnosno brisanja zatvorenog investicionog fonda u sudskom registru.

1. Na preoblikovanje zatvorenog investicionog fonda u otvoreni investicioni fond shodno

se primjenjuju odredbe ovog zakona o osnivanju otvorenog investicionog fonda.

1. U slučaju preoblikovanja zatvorenog investicionog fonda u otvoreni investicioni fond,

društvo za upravljanje koje njime upravlja može vlasnicima udjela koji žele da budu isplaćeni u prvoj godini nakon preoblikovanja da naplati izlaznu naknadu u visini koja ne može biti veća od 20% vrijednosti pojedinačne isplate, a u drugoj godini nakon preoblikovanja, može isplatiti izlaznu naknadu u visini koja ne može biti veća od 10% vrijednosti pojedinačne isplate. Naplaćena izlazna naknada povećava sredstva otvorenog fonda.

Član 180v.

1. Skupština akcionara zatvorenog investicionog fonda može donijeti odluku o prestanku

rada fonda i dobrovoljnoj likvidaciji.

1. Na dobrovoljnu likvidaciju zatvorenog investicionog fonda shodno se primjenjuju

odredbe zakona kojim se uređuje poslovanje privrednih društava.

1. U postupku likvidacije zatvorenog investicionog fonda, društvo za upravljanje ima

ovlašćenja likvidacionog upravnika.

1. Društvo za upravljanje dužno je da, sljedećeg radnog dana nakon održavanja skupštine

akcionara fonda koja je donijela odluku o likvidaciji, obavijesti Komisiju o početku likvidacije fonda.

1. U roku od tri dana nakon održavanja skupštine akcionara fonda, društvo za upravljanje

dužno je da javno objavi informaciju o početku likvidacije zatvorenog investicionog fonda i da u tom roku akcionare obavijesti o likvidaciji fonda.

1. Ako društvo za upravljanje ne ispuni obaveze iz st. 4. i 5. ovog člana, dužan je da ih

ispuni depozitar, a rokovi teku od dana kada je depozitar saznao ili je morao saznati za propuste društva za upravljanje.

1. Depozitar ima pravo da od društva za upravljanje potražuje naknadu troškova koji

nastanu zbog izvršenja obaveze iz stava 6. ovog člana.

1. Komisija donosi akt kojim propisuje sadržaj i način objave i obavještenja iz st. 4. i

5. ovog člana.

1. Nakon sprovođenja likvidacije, društvo za upravljanje može vršiti isplatu dospjele

naknade za upravljanje samo istovremeno sa isplatom srazmjernog dijela likvidacione mase akcionarima zatvorenog investicionog fonda.

1. U sprovođenju likvidacije, društvo za upravljanje za račun zatvorenog investicionog

fonda može da vrši samo one poslove koji su potrebni da se unovči imovina fonda.

1. Društvo za upravljanje, pri prodaji imovine zatvorenog investicionog fonda, nije

dužno da primjenjuje pravila o najvišim i najnižim dozvoljenim ulaganjima iz statuta zatvorenog investicionog fonda.“

Član 58.

Član 181. mijenja se i glasi:

„(1) Spajanje otvorenih investicionih fondova može se vršiti spajanjem uz pripajanje i spajanjem uz osnivanje.

(2) Spajanjem uz pripajanje jedan otvoreni investicioni fond prestaje da postoji bez likvidacije, prenoseći drugom otvorenom fondu cijelu svoju imovinu i obaveze u zamjenu za izdavanje vlasničkih udjela članovima otvorenog investicionog fonda koji je prestao pripajanjem.

(3) Spajanjem uz osnivanje dva ili više otvorena investiciona fonda, oni prestaju da postoje bez likvidacije, prenoseći cijelu svoju imovinu i obaveze na novi otvoreni investicioni fond u zamjenu za izdavanje vlasničkih udjela od strane novog otvorenog investicionog fonda vlasnicima udjela otvorenih investicionih fondova koji su prestali spajanjem.

(4) Komisija izdaje dozvolu za spajanje otvorenih investicionih fondova.

(5) Društvo za upravljanje dužno je da dva mjeseca prije spajanja o tome obavijesti članove otvorenog fonda.

(6) Komisija donosi akt kojim propisuje postupak spajanja otvorenih investicionih fondova.

(7) Likvidaciju otvorenog investicionog fonda sprovodi društvo za upravljanje fondom u likvidaciji, osim u slučajevima u kojim je društvo za upravljanje u stečaju ili mu je Komisija privremeno ili trajno oduzela dozvolu za poslovanje.

(8) U slučaju nemogućnosti sprovođenja likvidacije otvorenog investicionog fonda od strane društva za upravljanje zbog razloga navedenih u stavu 7. ovog člana, likvidaciju sprovodi banka depozitar fonda.

(9) Ako je banka depozitar fonda u stečaju ili je Agencija za bankarstvo Republike Srpske privremeno ili trajno oduzela odobrenje za rad banci depozitaru fonda, likvidaciju sprovodi ovlašćeni likvidator fonda imenovan od strane Komisije.

(10) Komisija je dužna imenovati likvidatora fonda iz stava 9. ovog člana bez odgađanja, postupajući pri tom sa povećanom pažnjom i brinući se o pravima i interesima vlasnika udjela u fondu.

(11) Komisija je odgovorna vlasnicima udjela u fondu za svako neopravdano kašnjenje ili odugovlačenje sa imenovanjem likvidatora fonda, odnosno za postupanje protivno načelu povećane pažnje, a zbog čega su vlasnici udjela pretrpili štetu.“

Član 59.

Naziv glave XII i član 224. mijenjaju se i glase:

„XII – NADZOR NAD POSLOVANJEM DRUŠTAVA ZA UPRAVLJANJE I INVESTICIONIH FONDOVA

Član 224.

1. Nadzor nad poslovanjem društava za upravljanje i investicionih fondova vrši

Komisija.

1. Komisija je ovlašćena da vrši neposredni i posredni nadzor nad poslovanjem društava

za upravljanje i investicionih fondova, pri čemu je, u slučaju neposrednog nadzora, dužna obavijestiti društvo za upravljanje najmanje tri dana prije početka vršenja nadzora.

1. Izuzetno od stava 2. ovog člana, Komisija može odlučiti da se neposredni nadzor vrši

bez obavještavanja nadziranog lica, ukoliko procijeni da bi njegovim obavještavanjem bila ugrožena svrha neposrednog nadzora i u tom slučaju se obavještenje o neposrednom nadzoru uručuje nadziranom licu neposredno prije početka nadzora.

1. Nadzor iz stava 1. vrši ovlašćeno lice Komisije:

a) uvidom i analizom u finansijske i druge izvještaje, poslovnu dokumentaciju, te ostale podatke i evidencije koje je društvo za upravljanje ili drugo lice obavezno voditi ili dostavljati Komisiji, na način i u rokovima u skladu sa odredbama ovog i drugih zakona i propisima Komisije i

b) uzimanjem izjava i izjašnjenja odgovornih lica i zaposlenih u društvu za upravljanje ili drugom licu.

(5) Komisija može ovlastiti društvo za reviziju ili drugo stručno osposobljeno lice za sprovođenje pojedinih naloga u vezi sa nadzorom i u tom slučaju ovlašćena lica imaju jednake nadležnosti i dužnosti kao ovlašćeno lice Komisije.

(6) U cilju vršenja nadzora nad poslovanjem društva za upravljanje i investicionih fondova, Komisija vrši nadzor i nad:

a) licem koje je povezano lice sa društvom za upravljanje,

b) licem koje je povezano lice sa investicionim fondom kojim društvo upravlja,

v) licem na koje je društvo za upravljanjeprenijelo dio svojih poslova i

g) licima koja imaju dozvolu za trgovanje akcijama ili udjelima investicionih fondova određenih u članu 186. ovog zakona.

(7) Ukoliko je za nadzor nad licima iz stava 6. ovog člana nadležan drugi organ, Komisija u saradnji sa tim organom vrši analizu finansijskih izvještaja i poslovne dokumentacije.

(8) Nadzirana lica dužna su da ovlašćenim licima Komisije:

a) omoguće pristup u poslovne prostorije, te obezbijede odgovarajuće prostorije i radnike,

b) daju na uvid i dostave traženu dokumentaciju i isprave, u bilo kom obliku, ili da im izdaju kopije tih dokumenata,

v) omoguće pristup i uvid u elektronska i druga sredstva komunikacije instalirana kod nadziranog lica,

g) daju izjave i izjašnjenja i

d) obezbijede druge uslove potrebne za vršenje nadzora.

(9) Za obavljanje nadzora iz ovog člana, društvo za upravljanje i investicioni fond plaćaju Komisiji naknadu za nadzor, čiju visinu, način obračuna i plaćanja propisuje Komisija svojom tarifom.

(10) Komisija donosi akt kojim propisuje postupak nadzora u skladu sa ovim zakonom.“

Član 60.

Član 225. mijenja se i glasi:

„U nadzoru nad poslovanjem društava za upravljanje, Komisija donosi rješenje kojim društvu za upravljanje može izreći sljedeće nadzorne mjere:

a) preporuke i upozorenja,

b) naložiti otklanjenje nezakonitosti i nepravilnosti,

v) odrediti dodatne mjere,

g) izreći opomenu,

d) izreći javnu opomenu,

đ) privremeno zabraniti obavljanje poslova i

e) oduzeti dozvolu za poslovanje.“

Član 61.

Član 226. mijenja se i glasi:

„(1) Društvo za upravljanje dužno je redovno izvještavati Komisiju o:

a) promjenama podataka o društvu za upravljanje koji se upisuju u sudski registar,

b) sjednicama i odlukama upravnog odbora društva za upravljanje,

v) sazivanju skupštine društva i svim odlukama usvojenim na sjednici skupštine,

g) razrješenju i imenovanju izvršnih direktora i članova upravnog odbora,

d) sticanju, odnosno prodaji akcija i članskih udjela u pravnim licima od strane društva za upravljanje, članova organa i zaposlenih u društvu, te od strane članova nadzornog odbora zatvorenog investicionog fonda, kao i o drugim promjenama s obzirom na ta ulaganja,

đ) prenosu obavljanja pojedinih poslova i

e) drugim činjenicama i okolnostima koje se odnose na društvo za upravljanje.

(2) Upravni odbor društva za upravljanje bez odgađanja obavještava Komisiju i o sljedećim događajima:

a) ugroženoj likvidnosti ili adekvatnosti kapitala društva za upravljanje,

b) nastupanju razloga za prestanak važenja ili oduzimanje dozvole za poslovanje,

v) obimnijem obnavljanju informacionog sistema društva za upravljanje i

g) poslovnim rezultatima i drugim događajima koji mogu značajno uticati na poslovanje društva za upravljanje.

(3) Društvo za upravljanje izvještava Komisiju u vezi sa vrstom i sadržajem ulaganja i poslovnim rezultatima i drugim podacima o poslovanju svakog investicionog fonda kojim upravlja, na način i u rokovima koji propiše Komisija.

(4) Društvo za upravljanje obaviještava Komisiju u vezi sa svakim otvorenim investicionim fondom kojim upravlja i o:

a) vrijednosti udjela i

b) broju udjela u opticaju.

(5) Društvo za upravljanje izvještava Komisiju u vezi sa svakim zatvorenim investicionim fondom kojim upravlja i o:

a) promjeni podataka koji se upisuju u sudski registar,

b) sazivanju skupštine i svim odlukama usvojenim na sjednici skupštine,

v) sjednicama i odlukama nadzornog odbora zatvorenog investicionog fonda i

g) smanjenju osnovnog kapitala zatvorenog investicionog fonda.

(6) Komisija donosi akt kojim propisuje sadržaj, način i rokove izvještavanja i objavljivanja izvještaja iz ovog člana.“

Član 62.

Član 227. mijenja se i glasi:

„(1) Ako u vršenju nadzora nad poslovanjem društava za upravljanje i investicionih fondova utvrdi neefikasnost ili nedosljednost u poslovanju, a koje nema značaj kršenja propisa, Komisija društvu za upravljanje izdaje preporuku za poboljšanje poslovanja.

(2) Ako u vršenju nadzora nad poslovanjem društava za upravljanje i investicionih fondova utvrdi kršenje propisa, koje po svom značaju i obimu nema značajne štetne posljedice, Komisija društvu za upravljanje izriče upozorenje u kojem mu ukazuje na kršenje propisa i propisuje rok za njihovo dobrovoljno otklanjanje.“

Član 63.

Član 228. mijenja se i glasi:

„(1) Komisija rješenjem nalaže društvu za upravljanje da otkloni nezakonitosti i nepravilnosti utvrđene u postupku nadzora ako:

a) ne postupi u skladu sa upozorenjem iz člana 227. stav 2. ovog zakona i

b) nad poslovanjem društava za upravljanje i investicionih fondova utvrdi kršenje propisa koje po svom značaju i obimu ima značajne štetne posljedice.

(2) Rješenjem kojim se nalaže otklanjanje nezakonitosti i nepravilnosti Komisija određuje rok za njihovo otklanjanje i dostavljanje izvještaja Komisiji o preduzetim mjerama sa odgovarajućim dokazima da su nezakonitosti i nepravilnosti otklonjene.

(3) Pored izvještaja o preduzetim mjerama iz stava 2. ovog člana, Komisija može naložiti društvu za upravljanje i dostavljanje izvještaja revizora o otklanjanju utvrđenih nedostataka i nepravilnosti.“

Član 64.

Poslije člana 228. dodaju se novi čl. 228a, 228b, 228v, 228g, 228d, 228đ. i 228e, koji glase:

„Član 228a.

Komisija može da odredi dodatnu mjeru kojom se nalaže nadležnom organu društva za upravljanje da razrješi člana upravnog odbora, odnosno izvršnog direktora društva za upravljanje i imenuje druga lica, ako društvo za upravljanje:

a) nije postupilo u skladu sa rješenjem o otklanjanju nezakonitosti i nepravilnosti ili

b) učestalo krši dužnosti blagovremenog i pravilnog izvještavanja ili obavještavanja Komisije ili ako na drugi način ometa vršenje nadzora.

Član 228b.

(1) Komisija određuje društvu za upravljanje dodatne mjere za sprovođenje pravila bonitetnog poslovanja, ako društvo za upravljanje:

a) nije uspostavilo pouzdan sistem upravljanja rizicima,

b) ne zadovoljava minimalne uslove kapitala iz člana 22. ovog zakona,

v) pri svom poslovanju prekoračuje ograničenja ulaganja, dozvoljene izloženosti ili druga ograničenja utvrđena ovim zakonom i propisima donesenim na osnovu njega i

g) ne postupa u skladu sa rješenjem o otklanjanju nezakonitosti i nepravilnosti.

(2)Komisija može za sprovođenje bonitetnog poslovanja odrediti sljedeće dodatne mjere:

a) naložiti upravnom odboru društva za upravljanje da usvoji plan mjera za obezbjeđenje minimalnog kapitala društva za upravljanje iz člana 22. ovog zakona,

b) naložiti upravnom odboru društva za upravljanje da sazove skupštinu društva za upravljanje, te predložiti usvajanje odgovarajućih odluka:

1) odluku o povećanju osnovnog kapitala društva za upravljanje novim ulozima,

2) odluku o povećanju osnovnog kapitala društva za upravljanje iz sredstava društva,

3) odluku o pokrića gubitka,

v) naložiti upravnom odboru društva za upravljanje da razrješi izvršnog direktora, odnosno izvršne direktore i imenuje druga lica,

g) zabraniti društvu za upravljanje:

1) obavljanje pojedinih poslova i aktivnosti u vezi sa poslovima upravljanja investicionim fondovima,

2) zaključivanje poslova sa pojedinim akcionarima, izvršnim direktorima, članovima upravnog odbora i društvima koji su sa društvom za upravljanje u odnosu bliske povezanosti,

d) naložiti upravnom odboru društva za upravljanje da usvoji i sprovede mjere za poboljšanje sistema upravljanja rizicima,

đ) naložiti društvu za upravljanje da u daljem poslovanju smanji rizike značajne za njegovo poslovanje i

e) naložiti društvu za upravljanje druge mjere, potrebne za sprovođenje pravila bonitetnog poslovanja.

(3) Na dodatne mjere za sprovođenje pravila o upravljanju rizicima shodno se primjenjuju odredbe člana 228. ovog zakona.

Član 228v.

(1) Komisija društvu za upravljanje može izreći opomenu, ako u određenom roku ne otkloni nezakonitosti i nepravilnosti u skladu sa nalogom Komisije iz člana 228. stav 2. ovog zakona.

(2) Komisija društvu za upravljanje može izreći javnu opomenu, ako u određenom roku ne postupi u skladu sa nalogom Komisije iz člana 228a. ovog zakona, a nisu nastupile štetne posljedice.

Član 228g.

1. Komisija može rješenjem društvu za upravljanje privremeno zabraniti obavljanje

poslova upravljanja investicionim fondovima u periodu od najmanje tri mjeseca, a najduže do godinu dana, ako društvo za upravljanje:

a) nije organizovalo poslovanje ili ne vodi redovno svoje poslovne knjige ili poslovne knjige investicionih fondova kojim upravlja, te druge administrativne i poslovne evidencije na način koji omogućava da se u svako doba može provjeriti da li društvo za upravljanje posluje u skladu sa pravilima o upravljanju rizicima, odnosno da li društvo za upravljanje poslove upravljanja investicionim fondovima obavlja u skladu sa ovim zakonom i drugim propisima,

b) nije postupilo u skladu sa nalogom za otklanjanje nezakonitosti i nepravilnosti ili po nalogu za sprovođenje dodatnih mjera,

v) sprečava vršenje nadzora nad njegovim poslovanjem,

g) krši pravila o ulaganjima investicionog fonda kojim upravlja, odnosno pravila upravljanja imovinom investicionog fonda, zbog čega je investicionom fondu nastala ili bi mogla nastati veća šteta,

d) krši odredbe o obavještavanju javnosti i investitora zbog čega je akcionarima zatvorenih investicionih fondova i vlasnicima udjela otvorenih investicionih fondova nastala ili je mogla nastati veća šteta,

đ) prenese na drugo lice obavljanje pojedinih poslova u vezi sa upravljanjem investicionim fondom u suprotnosti sa članom 24. ovog zakona.

1. Komisija može u slučaju iz stava 1. t. b) do đ) ovog člana privremeno zabraniti

obavljanje poslova upravljanja samo određenim investicionim fondovima, ako povrede proizlaze iz upravljanja tim investicionim fondovima.

1. Rješenje kojim se privremeno zabranjuje obavljanje poslova upravljanja investicionim

fondovima dostavlja se i depozitaru.

1. Od prijema rješenja o privremenoj zabrani obavljanja poslova upravljanja investicionim

fondovima do prestanka zabrane, depozitar je obavezan obavljati one poslove upravljanja investicionim fondovima koje nije moguće odložiti.

1. Poslovima upravljanja investicionim fondovima koje nije moguće odložiti u smislu

stava 4. ovog člana, smatraju se:

a) poslovi zbog kojih bi, ako ih depozitar ne obavi, na imovini fonda nastala šteta i

b) administrativni poslovi povezani sa poslovanjem fonda iz člana 23. stav 2. tačka v) ovog zakona.

1. Od prijema rješenja o privremenoj zabrani obavljanja poslova upravljanja investicionim

fondovima depozitar je obavezan, u ime i za račun otvorenog fonda, obustaviti plaćanje i otkup udjela otvorenog fonda, pri čemu, u vezi sa obavještavanjem investitora i izvještavanjem Komisije, shodno primjenjuje pravilnik Komisije iz člana 167. ovog zakona.

1. Od prijema rješenja o privremenoj zabrani obavljanja poslova upravljanja investicionim

fondovima do prestanka zabrane, depozitar ima pravo na proviziju i ostale naknade koje u skladu sa pravilima upravljanja, odnosno statutom investicionog fonda pripadaju društvu za upravljanje.

1. Od donošenja rješenja o privremenoj zabrani obavljanja poslova upravljanja

investicionim fondovima do prestanka te zabrane, Komisija na svojoj internet stranici objavljuje dispozitiv rješenja o privremenoj zabrani obavljanja poslova upravljanja investicionim fondovima.

Član 228d.

1. Komisija oduzima društvu za upravljanje dozvolu za poslovanje ako:

a) je dozvola dobijena na osnovu neistinitih i netačnih podataka,

b) društvo za upravljanje prestane da ispunjava uslove propisane za dobijanje dozvole za poslovanje,

v) je pravosnažnom sudskom odlukom zabranjeno obavljanje djelatnosti,

g) društvo za upravljanje sprečava sprovođenje nadzora nad njegovim poslovanjem,

d) krši dužnost zaštite tajnosti podataka ili zabranu korišćenja povlašćenih informacija,

đ) krši zabranu trgovanja na osnovu povlašćenih informacija ili zabranu tržišne manipulacije, u skladu sa zakonom kojim se uređuje tržište hartija od vrijednosti,

e) društvo za upravljanje nije, u određenom roku, izvršilo nalog o otklanjanju nezakonitosti i nepravilnosti,

ž) društvo za upravljanje, u određenom roku, nije sprovelo dodatne mjere i

z) društvo za upravljanje ne postupa po rješenju o privremenoj zabrani obavljanja poslova.

(2) Pored slučajeva navedenih u stavu 1. ovog člana, Komisija može oduzeti dozvolu društvu za upravljanje ako društvo, i nakon rješenja Komisije o otklanjanju nezakonitosti i nepravilnosti ili rješenja o preduzimanju dodatnih ili drugih mjera, i dalje:

a) ne ispunjava uslove u odnosu na adekvatnost kapitala, odnosno druge uslove za poslovanje u skladu sa pravilima o upravljanju rizicima,

b) je Komisija odredila dodatnu mjeru iz člana 228a. ovog zakona, a nadležni organ društva za upravljanje u roku određenom za ispunjenje dodatne mjere nije razriješio člana upravnog odbora, odnosno izvršnog direktora i imenovao novog, odnosno ako ni novoimenovani članovi upravnog odbora u roku od dva mjeseca od imenovanja nisu završili otklanjanje nepravilnosti koje su bile razlog za dodatne mjere iz člana 228a. ovog zakona,

v) krši odredbe o privremenoj zabrani obavljanja poslova iz člana 228g. ovog zakona,

g) postoje razlozi za oduzimanje dozvole za sticanje kvalifikovanog učešća licu koje je direktno ili indirektno kontrolno lice društva za upravljanje u smislu zakona kojim se uređuje poslovanje privrednih društava,

d) krši pravila o ulaganjima, odnosno o upravljanju imovinom investicionog fonda zbog čega je investicionom fondu nastala ili je mogla nastati veća šteta,

đ) učestalo krši pravila o ulaganjima, odnosno o upravljanju imovinom investicionog fonda i

e) ne ispunjava tehničke, organizacione, kadrovske ili druge uslove za obavljanje poslova upravljanja investicionim fondovima.

(3) Komisija može u slučaju iz stava 1. t. a) i g) i stava 2. t. d) do e) ovog člana oduzeti dozvolu društvu za upravljanje za obavljanje poslova upravljanja samo određenih vrsta investicionih fondova, ako kršenja proizlaze iz upravljanja tim vrstama fondova.

(4) Dispozitiv rješenja o oduzimanju dozvole za obavljanje poslova upravljanja investicionim fondovima Komisija objavljuje na svojoj internet stranici.

Član 228đ.

1. Komisija može odlučiti da se doneseno rješenje o oduzimanju dozvole neće izvršiti pod uslovom da društvo za upravljanje u periodu koji odredi Komisija, a koji ne može biti kraći od jedne ni duži od pet godina od dana donošenja rješenja o oduzimanju dozvole, ne počini neku radnju zbog koje bi mu bilo moguće oduzeti dozvolu ili izreći javnu opomenu.
2. Pored uslova iz stava 1. ovog člana, Komisija može odrediti i da se doneseno rješenje o oduzimanju dozvole neće izvršiti ako društvo za upravljanje u određenom roku otkloni nepravilnosti zbog kojih je bila izrečena mjera oduzimanja dozvole, odnosno ako društvo za upravljanje investicionom fondu nadoknadi štetu iz člana 228d. stav 2. tačka d) ovog zakona.
3. U slučaju da utvrdi da je društvo za upravljanje u periodu iz stava 1. ovog člana počinilo neku radnju zbog koje bi mu bilo moguće oduzeti dozvolu ili izreći javnu opomenu ili nije ispunilo dodatne uslove iz stava 2. ovog člana, Komisija će opozvati svoje rješenje da se oduzimanje dozvole ne izvrši i dozvola će se oduzeti.

Član 228e.

Odredbe poglavlja XII ovog zakona shodno se primjenjuju i na nadzor nad depozitarima investicionih fondova.“

Član 65.

Član 232. mijenja se i glasi:

„(1) Novčanom kaznom u iznosu 10.000 KM do 50.000 KM kazniće se za prekršaj društvo za upravljanje ako:

a) vrši statusne promjene, a da za to nije dobilo dozvolu Komisije (član 18. stav 3),

b) stekne udio ili druga prava u društvu lica ili drugom pravnom licu na osnovu kojih bi neograničeno odgovaralo za obaveze tog pravnog lica (član 20. stav 3),

v) počne obavljati djelatnosti u vezi sa upravljanjem investicionim fondovima bez dozvole ili prije dobijanja dozvole Komisije (čl. 28. i 29),

g) ne poštuje proceduru i dužnosti koje se odnose na poslovanje (član 30),

d) ne obavijesti Komisiju o otvaranju poslovnice u državi članici (član 33. stav 1),

đ) ne obavijesti Komisiju o neposrednom obavljanju poslova u državi članici (član 34. stav 1),

e) bez dozvole Komisije počne putem poslovnice obavljati poslove izvan država članica (član 36. st. 1. i 2),

ž) obavlja zabranjene djelatnosti i poslove (član 47. stav 2),

z) za račun investicionog fonda zaključuje poslove kupovine i prodaje, odnosno druge poslove suprotno propisanim odredbama (član 47a. stav 1),

i) obračunava troškove naknade u vezi sa osnivanjem zatvorenog investicionog fonda koji nisu propisani (član 65),

j) iz imovine zatvorenog investicionog fonda plaća troškove koji nisu propisani (član 66. stav 1),

k) pokazatelj ukupnih troškova fonda prelazi propisane vrijednosti (član 68),

l) ulaže u imovinu izvan određenih okvira (član 78),

lj) ne poštuje ograničenja ulaganja (član 79), a ne radi se o slučaju iz čl. 81. i 84. ovog zakona,

m) ne uskladi prekoračenja ulaganja određena članom 79. u propisanom roku (čl. 82, 83. i 84),

n) naplaćuje naknade suprotno propisanim odredbama (član 94),

nj) knjiži troškove na teret otvorenog investicionog fonda suprotno propisanim odredbama (član 95),

o) ukupni iznos svih troškova prelazi određene okvire (član 98),

p) ulaže u imovinu izvan određenih okvira (član 100),

r) ne poštuje određena ograničenja ulaganja (član 101),

s) nudi akcije ili udjele u investicionom fondu prije nego što Komisija odobri prospekt fonda (član 105),

t) počne sa promotivnim aktivnostima bez odobrenja Komisije (član 115),

ć) pri davanju promotivnih informacija o investicionim fondovima sa javnom ponudom i društvima koja njima upravljaju postupi suprotno propisanim odredbama (član 118),

u) izvještaj o rezultatima poslovanja investicionog fonda sa javnom ponudom sačini suprotno propisanim odredbama (član 119),

f) sadržaj, rokovi, izdavanje i promjena promotivnih informacija o investicionim fondovima sa javnom ponudom nisu usklađeni sa propisima Komisije (član 120),

h) nudi udjele licima koja nisu kvalifikovani investitori (član 127. stav 2),

c) naplati naknadu investitoru suprotno propisanim odredbama (član 132),

č) ulaže u imovinu izvan određenih okvira (član 136),

dž) ne poštuje propisana ograničenja ulaganja (član 137), a ne radi se o slučaju iz člana 138. ovog zakona,

š) ne podnese prospekt na odobrenje (član 142),

aa) ne podnese izmjene prospekta na odobrenje (član 143),

ab) ne ispunjava utvrđivanje vrijednosti imovine na propisani način i u propisanim rokovima (član 150),

av) vrši otkup udjela suprotno propisanim odredbama (član 159),

ag) osim ulazne i izlazne naknade naplati i druge naknade (član 162),

ad) ulaznu i izlaznu naknadu naplati suprotno propisanim odredbama (član 163),

ađ) postupi suprotno odredbama kojima se regulišu privremeno i djelimično obustavljanje otkupa i prodaje udjela (član 165),

ae) za vrijeme trajanja obustavljanja prodaje i otkupa udjela ne postupa na propisani način (član 166),

až) ne ispunjava obaveze obavještavanja i izvještavanja prema akcionarima i vlasnicima udjela investicionih fondova (član 169),

az) ne objavljuje neto vrijednost imovine po akciji i cijenu akcije i udjela u fondovima sa javnom ponudom na propisani način (član 170),

ai) ne obavijesti vlasnika udjela o cijeni na njegov zahtjev (član 171. stav 2),

aj) ne dostavi izvještaje akcionarima i investitorima (član 172),

ak) ne dostavi dodatne informacije u skladu sa propisanim odredbama (član 173),

al) ne dostavi izvještaje u skladu sa propisanim odredbama (član 174),

alj) izvještaji ne sadrže podatke u skladu sa propisanim odredbama (član 175),

am) ne informiše akcionare fonda i depozitara u skladu sa propisanim odredbama (član 180),

an) prodaje akcije ili udjele u investicionim fondovima sa privatnom ponudom suprotno propisanim odredbama (član 192),

anj) naplaćuje naknade suprotno propisanim odredbama (član 209),

ao) ulaže u imovinu izvan određenih okvira (član 212),

ap) ne poštuje ograničenja ulaganja i zaduživanja (član 213),

ar) nudi udjele u fondovima rizičnog kapitala prije nego što Komisija odobri prospekt fonda (član 217. stav 2),

as) vodi javno promovisanje investicionog fonda rizičnog kapitala sa privatnom ponudom kojim upravlja (član 221),

at) izvještaj o rezultatima poslovanja investicionog fonda rizičnog kapitala ne sadrži podatke u skladu sa propisanim odredbama (član 223),

ać) ne podnosi izvještaje i ne obavještava Komisiju u skladu sa propisanim odredbama (član 226) i

au) ne informiše akcionare u skladu sa propisanim odredbama (član 243d).

(2) Za prekršaj iz stava 1. ovog člana kazniće se i odgovorno lice u pravnom licu novčanom kaznom u iznosu od 1.000 KM do 5.000 KM.“

Član 66.

Poslije člana 232. dodaju se novi čl. 232a, 232b. i 232v, koji glase:

„Član 232a.

(1) Novčanom kaznom u iznosu 5.000 KM do 25.000 KM kazniće se za prekršaj društvo za upravljanje ako:

a) ne obavještava Komisiju o licima koja posjeduju kvalifikovano učešće (član 22b. stav 5),

b) poslove iz člana 23. prenese na treće lice suprotno propisanim odredbama (član 24),

v) izvršni direktori društva ne postupaju u skladu sa propisanim odredbama (član 27v),

g) ne utvrdi i ne poštuje pravila za ostvarivanje prava glasa po hartijama od vrijednosti iz portfelja fonda (član 31b),

d) ne sprovodi postupke o rješavanju prigovora investitora i ne učini dostupnim javnosti i nadzornim organima investicionog fonda informacije o rješavanju prigovora (član 31v),

đ) prenos upravljanja investicionog fonda ne vrši u skladu sa propisanim odredbama (član 45),

e) ne organizuje efikasan sistem upravljanja likvidnošću u skladu sa propisanim odredbama (član 159a),

ž) ne plati Komisiji naknadu za nadzor (član 224. stav 9).

(2) Za prekršaj iz stava 1. ovog člana kazniće se i odgovorno lice u pravnom licu novčanom kaznom u iznosu od 500 KM do 2.500 KM.

Član 232b.

(1) Novčanom kaznom u iznosu od 1.000 KM do 5.000 KM kazniće se za prekršaj društvo za upravljanje ako ne obavijesti depozitara o licima povezanim s društvom (član 47a. stav 3).

(2) Za prekršaj iz stava 1. ovog člana kazniće se i odgovorno lice u pravnom licu novčanom kaznom u iznosu od 500 KM do 2.500 KM.

Član 232v.

Novčanom kaznom u iznosu 1.000 KM do 5.000 KM kazniće se za prekršaj:

a) član upravnog odbora društva ako ne obavještava Komisiju (član 27b. stav 3),

b) izvršni direktor društva za upravljanje ako ne obavještava Komisiju i upravni odbor društva za upravljanje (član 27e. stav 2).“

Član 67.

Član 233. mijenja se i glasi:

„(1) Novčanom kaznom u iznosu od 5.000 KM do 25.000 KM kazniće se za prekršaj banka depozitar ako:

a) ne postupa sa imovinom investicionih fondova u skladu sa propisanim odredbama (član 51),

b) ne obavlja poslove u skladu sa propisanim odredbama (član 53. stav 1),

v) ne obavijesti Komisiju o prestanku obavljanja poslova (član 57),

g) ne obavijesti Komisiji u skladu sa propisanim odredbama (član 58),

d) u slučaju raskida ugovora ne postupi u skladu sa propisanim odredbama (član 59).

(2) Za prekršaj iz stava 1. ovog člana kazniće se i odgovorno lice u pravnom licu novčanom kaznom u iznosu od 500 KM do 2.500 KM.“

Član 68.

Poslije člana 233. dodaje se novi član 233a, koji glasi:

„Član 233a.

(1) Novčanom kaznom u iznosu od 1.000 KM do 5.000 KM kazniće se za prekršaj banka depozitar ako društvo za upravljanje ne obavijesti o licima povezanim s depozitarom (član 47a. stav 2).

(2) Za prekršaj iz stava 1. ovog člana kazniće se i odgovorno lice u pravnom licu novčanom kaznom u iznosu od 500 KM do 2.500 KM.“

Član 69.

U članu 235. u stavu 1. riječ: „otvorenog“ briše se.

Član 70.

Poslije člana 235. dodaje se novi član 235a, koji glasi:

„Član 235a.

(1) Novčanom kaznom u iznosu od 1.000 KM do 5.000 KM kazniće se za prekršaj nezavisni revizor društva za upravljanje, odnosno investicionog fonda ako ne obavještava Komisiju (član 31a. st. 1. do 4).

(2) Za prekršaj iz stava 1. ovog člana kazniće se odgovorno lice u pravnom licu novčanom kaznom u iznosu od 500 KM do 2.500 KM.“

Član 71.

Naziv pododjeljka 2.6. i član 237. mijenjaju se i glase:

„2.6. Prekršaji lica koja su stekla kvalifikovano učešće

Član 237.

1. Novčanom kaznom u iznosu od 2.000 KM do 10.000 KM kazniće se za prekršaj pravno

ili fizičko lice koje je steklo kvalifikovano učešće u društvu za upravljanje ako:

a) u roku koji je odredila Komisija ne proda akcije, odnosno udjele društva za upravljanje za koje Komisija nije dala dozvolu za sticanje (član 22a. stav 7),

b) u roku koji je odredila Komisija ne proda akcije, odnosno udjele društva za upravljanje za koje Komisija oduzela dozvolu za sticanje (član 22b. stav 8).

(2) Za prekršaj iz stava 1. ovog člana kazniće se i odgovorno lice u pravnom licu novčanom kaznom u iznosu od 1.000 KM do 5.000 KM.“

Član 72.

Prije člana 238. dodaje se novi pododjeljak 2.7, a član 238. mijenja se i glasi:

„2.7. Zastarjelost

Član 238.

(1) Prekršajni postupak za prekršaje predviđene ovim zakonom ne može se pokrenuti ni voditi ako je od dana kada je prekršaj počinjen protekao rok od tri godine.

(2) Zastarjelost se prekida svakom radnjom nadležnog organa za postupak, preduzetom radi gonjenja učinioca prekršaja.

(3) Svakim prekidom zastarijevanje počinje ponovo da teče, ali bez obzira na prekide, zastarjelost u svakom slučaju nastaje kada protekne šest godina od dana kada je prekršaj izvršen.

(4) Prekršaji iz čl. 232. do 237. ovog zakona su finansijski prekršaji.“

Član 73.

Poslije člana 243. dodaju se novi čl. 243a, 243b, 243v, 243g, 243d, 243đ. i 243e. koji glase:

„Član 243a.

1. Društva za upravljanje dužna su da usklade svoje poslovanje sa odredbama ovog

zakona u roku od šest mjeseci od dana njegovog stupanja na snagu.

1. Društvo za upravljanje dužno je da u roku iz stava 1. ovog člana dostavi Komisiji

izvještaj o usklađivanju i priloži dokaze o usklađivanju.

1. Ako društvo za upravljanje postupi suprotno st. 1. i 2. ovog člana Komisija može da

privremeno zabrani obavljanje poslova upravljanja investicionim fondovima, odnosno da oduzme dozvolu za obavljanje poslova upravljanja investicionim fondovima.

Član 243b.

Lica koja su do dana stupanja na snagu ovog zakona dobila saglasnost za obavljanje funkcije člana upravnog odbora ili izvršnog direktora društva za upravljanje, smatra se da imaju dozvolu za obavljanje funkcije člana upravnog odbora, odnosno izvršnog direktora u skladu sa ovim zakonom.

Član 243v.

(1) Društvo za upravljanje dužno je da u roku od petnaest dana od dana stupanja na snagu ovog zakona dostavi Komisiji obavještenje o licima koja imaju kvalifikovano učešće u društvu i visini njihovih udjela.

(2) Uz obavještenje iz stava 1. ovog člana dostavlja se izvod iz sudskog registra, ako je društvo organizovano kao društvo sa ograničenom odgovornošću, odnosno izvještaj iz knjige akcionara, ako je organizovano kao akcionarsko društvo.

Član 243g.

Društva za upravljanje dužna su da u roku od 30 dana od dana stupanja na snagu akta Komisije kojim se uređuju postupak i uslovi za izdavanje dozvole za člana nadzornog odbora fonda dostave Komisiji zahtjev za izdavanje dozvole za vršenje funkcije članova nadzornog odbora zatvorenih investicionih fondova kojim upravljaju sa odgovarajućim dokazima iz kojih se može utvrditi da članovi nadzornog odbora ispunjavaju uslove iz člana 69. st. 4. i 5. ovog zakona.

Član 243d.

1. Društvo za upravljanje koje na dan stupanja na snagu ovog zakona upravlja zatvorenim

investicionim fondom koji je osnovan u skladu sa Zakonom o privatizacionim investicionim fondovima i društvima za upravljanje privatizacionim fondovima (''Službeni glasnik Republike Srpske'', br. 24/98, 63/02 i 67/05) i organizovan u zatvoreni investicioni fond u skladu sa Zakonom o investicionim fondovima (''Službeni glasnik Republike Srpske'', broj 92/06), dužno je da najkasnije u roku od tri godine od dana stupanja na snagu ovog zakona, taj zatvoreni investicioni fond preoblikuje u otvoreni investicioni fond.

1. Plan aktivnosti usklađivanja ulaganja i izloženosti prema pojedinim licima i plan

preoblikovanja zatvorenog investicionog fonda u otvoreni donosi glavna skupština, a društvo za upravljanje i s njim povezana lica nemaju pravo glasa o ovom pitanju.

1. Društvo za upravljanje dužno je da dostavi Komisiji na odobrenje akte iz stava 2. ovog

člana, u roku od šest mjeseci od dana stupanja na snagu akta Komisije kojim se propisuje sadržaj plana aktivnosti preoblikovanja.

1. Društvo za upravljanje dužno je po dobijanju odobrenja iz stava 3. ovog člana izvršiti

promjenu u nazivu fonda na način da se dodaju riječi: ''fond u preoblikovanju''.

1. Društvo za upravljanje dužno je da kvartalno dostavlja Komisiji izvještaj o sprovođenju

plana aktivnosti usklađivanja ulaganja i izloženosti prema pojedinim licima i plana preoblikovanja zatvorenog investicionog fonda u otvoreni, sa prilozima dokaza o usklađenosti.

1. Društvo za upravljanje dužno je da zahtjev za odobrenje potpunog preoblikovanja iz

stava 1. ovog člana podnese Komisiji najkasnije 60 dana prije završetka roka za preoblikovanje.

1. Uz zahtjev iz stava 6. ovog člana društvo za upravljanje dužno je da priloži izvještaj

depozitara o usklađenosti ulaganja i izloženosti prema pojedinim licima, u kojem su detaljno opisane moguće neusklađenosti i mišljenje revizora o usklađenosti ulaganja i izloženosti prema pojedinim licima sa odredbama ovog zakona koje se odnose na otvorene investicione fondove.

1. Komisija izdaje rješenje kojim odobrava preoblikovanje u otvoreni investicioni fond

ako iz izvještaja depozitara iz stava 7. ovog člana i ostalih podataka i dokumenata utvrdi da su ispunjeni uslovi za preoblikovanje.

1. Ako društvo za upravljanje ne postupi u skladu sa st. 3, 4, 5. i 6. ovog člana, Komisija

društvu za upravljanje nalaže otklanjanje nepravilnosti i određuje dodatni rok koji ne može biti duži od 15 dana od dana donošenja rješenja Komisije.

1. Ako društvo za upravljanje ne postupi u skladu sa nalogom o otklanjanju nepravilnosti

iz stava 9. ovog člana, Komisija mu može oduzeti dozvolu za poslovanje.

1. Ako se ne izvrši potpuno preoblikovanje u roku iz stava 1. ovog člana, depozitar fonda

je dužan da odmah pokrene postupak likvidacije zatvorenog investicionog fonda u ime i za račun zatvorenog investicionog fonda.

1. U slučaju preoblikovanja zatvorenog investicionog fonda iz stava 1. ovog člana,

društvo za upravljanje koje njime upravlja dužno je da vlasnicima udjela, koji žele da budu isplaćeni u prvoj godini nakon preoblikovanja, naplati izlaznu naknadu koja povećava sredstva otvorenog fonda u visini od 20%, a u drugoj godini nakon preoblikovanja naplati izlaznu naknadu u visini od 10% vrijednosti pojedinačne isplate.

1. Obračun izlazne naknade iz stava 12. ovog člana može se izvršiti u novcu, odnosno

hartijama od vrijednosti u zavisnosti od načina isplate udjela.

1. Društvo za upravljanje dužno je da, u roku od 15 dana od dana dobijanja rješenja iz

stava 8. ovog člana, uvrsti udjele otvorenih fondova nastalih preoblikovanjem u skladu sa odredbama ovog člana na berzu ili drugo uređeno javno tržište.

1. Udjeli iz stava 14. ovog člana obavezno su uvršteni na berzu ili drugo uređeno javno

tržište najmanje dvije godine od dana dobijanja rješenja iz stava 8. ovog člana.

1. Na preoblikovanje zatvorenog investicionog fonda iz stava 1. ovog člana u otvoreni

investicioni fond na odgovarajući način se primjenjuje član 180b. ovog zakona, ako ovim članom nije drugačije propisano.

1. Izuzetno od člana 159. stav 5. ovog zakona, društvo za upravljanje će za otvoreni

investicioni fond, koji je nastao preoblikovanjem u skladu sa odredbama ovog člana, u prvoj i drugoj godini nakon preoblikovanja vršiti otkupe udjela najmanje jednom godišnje.

1. Komisija donosi akt kojim propisuje sadržaj plana aktivnosti iz stava 2. ovog člana,

rokove i izvještavanje Komisije o sprovođenju plana, te način i rokove obavještavanja akcionara o aktivnostima u procesu preoblikovanja.

Član 243đ.

1. Postojeća i buduća potraživanja zatvorenog investicionog fonda iz člana 243d. ovog

zakona, koja su nastala ili mogu nastati po osnovu ulaganja vaučera u privredna društva na području Republike Srpske i Brčko Distrikta BiH, zahtjeva za isplatu nesaglasnih akcionara, raspodjele stečajne i likvidacione imovine emitenata iz portfelja fonda i druga sporna ulaganja, prenose se nakon transformacije na otvoreni investicioni fond i posebno se evidentiraju i procjenjuju.

1. Sredstva naplaćena po osnovu potraživanja iz stava 1. ovog člana čine imovinu

otvorenog investicionog fonda.“

Član 74.

Poslije člana 244. dodaje se novi član 244a, koji glasi:

„Član 244a.

Komisija će donijeti akte propisane ovim zakonom i uskladiti postojeće u roku od 90 dana od dana stupanja na snagu ovog zakona.“

Član 75.

Ovaj zakon stupa na snagu osmog dana od dana objavljivanja u „Službenom glasniku Republike Srpske“.

Broj: 02/1-021-1066/15 PREDSJEDNIK

Datum: 17. septembar 2015. godine NARODNE SKUPŠTINE

***Nedeljko Čubrilović***